

ϋίςΐυΐίΓίίςηθϋ 6γ 
νΑΚνΑΡΑΖΑΟΗΛ 
03 Ιθ: 2017.10.ΜΗ2:10:14 
ΕΕ5Τ 
Ρθ35θπ: 5ίβΠ8α ΡϋΡ 
(βΓπΰβϋϋβιΙ) ■ 

ΙοοΒϋοη: Α0τβ|5, ΕΙΙίπϊΚο 
Τ γρο9Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


43041 


11 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3584 


ΑΠΟΦΑΣΕΙΣ 

Αριθμ. 226552 

Έγκριση της αριθμ. 88/2017 απόφασης του Διοι¬ 
κητικού Συμβουλίου της Δημοτικής Επιχείρησης 
Ύδρευσης Αποχέτευσης Δήμου Βόρειας Κυνου- 
ρίας που αφορά την τροποποίηση του Οργανι¬ 
σμού Εσωτερικής Υπηρεσίας της. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ.Α7 
30.5.1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπικής Αυτοδιοίκη¬ 
ση και άλλες διατάξεις». 

2. Τις διατάξεις του ν. 3852/2010 (ΦΕΚ 87/τ.Α 77.6.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως του άρθρου 280. 

3. Τις διατάξεις του άρθρου 8 του π.δ. 139/2010 
(ΦΕΚ 232/τ.Α727-12-2010) «Οργανισμός της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

4. Τις διατάξεις των άρθρων 7 και 20 του ν. 1069/1980 
περί κινήτρων για την ίδρυση Επιχειρήσεων Υδρεύσεως 
και Αποχετεύσεως. 

5. Τις διατάξεις του ν. 2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης όπως ισχύει με τις τροπο¬ 
ποιήσεις του. 

6. Τις διατάξεις των π.δ./των 37α/1987, 22/1990 και 
50/2001 που αφορούν τον καθορισμό των προσόντων 
διορισμού σε θέσεις φορέων του δημοσίου τομέα, όπως 
ισχύουν με τις τροποποιήσεις τους. 

7. Τις διατάξεις του π.δ./τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών Ν.Π.Δ.Δ. 

8. Τις διατάξεις των άρθρων 256 και 257 του Δ.Κ.Κ. 
ν. 3463/2006 (ΦΕΚ 114/τ.Α78-6-2006). 

9. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-4-2005). 


10. Τις διατάξεις του ν. 4024/2011 (ΦΕΚ 226/τ.Α7 
27.10.2011) «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012 - 2015» και ιδίως 
των άρθρων 31, 32 παρ. 1 και 34 παρ. 2. 

11. Τις διατάξεις των άρθρων 28 και 28Α του ν. 4325/ 
2015 (ΦΕΚ 47/τ.Α711-5-2015) «Εκδημοκρατισμός της 
Διοίκησης - Καταπολέμησης Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις». 

12. Την αριθμ. 15870/15-5-2017 (ΦΕΚ 250/τ.Υ.Ο.Δ.Δ./ 
26-5-2017) απόφαση του Υπουργού Εσωτερικών αναφο¬ 
ρικά με το διορισμό Συντονιστή στην Αποκεντρωμένη 
Διοίκηση Πελοποννήσου Δυτικής Ελλάδας και Ιονίου. 

13. Την αριθμ. 140634/22-6-2017 (ΦΕΚ 2208/τ.Β7 
29.6.2017) απόφαση του Συντονιστή Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
«Μεταβίβαση δικαιώματος υπογραφής "Με εντολή Συ¬ 
ντονιστή" στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους των 
Υπηρεσιών της Γενικής Διεύθυνσης Εσωτερικής Λειτουρ¬ 
γίας, της Αποκεντρωμένης Διοίκησης Πελοποννήσου 
Δυτικής Ελλάδας και Ιονίου». 

14. Την αριθμ. 2358/13.3.2009 (ΦΕΚ 711 /τ.Β716.4.2009) 
απόφαση του Γενικού Γραμματέα Περιφέρειας Πε¬ 
λοποννήσου με θέμα «Σύσταση ενιαίας επιχείρησης 
ύδρευσης -αποχέτευσης με την επωνυμία "Δημοτική 
Επιχείρηση Ύδρευσης - Αποχέτευσης Δήμου Βόρειας 
Κυνουρίας Νομού Αρκαδίας"». 

15. Την αριθμ. 19109/29.12.2009 (ΦΕΚ 73/τ.Β7 
29.1.2010) απόφαση του Γενικού Γραμματέα Περιφέρειας 
Πελοποννήσου με θέμα «Έγκριση της 6/2009 απόφασης 
του Διοικητικού Συμβουλίου της Δημοτικής Επιχείρη¬ 
σης Ύδρευσης Αποχέτευσης Δήμου Βόρειας Κυνουρίας 
(Δ.Ε.Υ.Α.Β.Κ.) που αφορά την έγκριση του Οργανισμού 
Εσωτερικής Υπηρεσίας της». 

16. Την αριθμ. 1597/17.11.2011 (ΦΕΚ 2340/τ.Β7 
21.8.2012) απόφαση του Προέδρου του Διοικητικού 
Συμβουλίου της Δημοτικής Επιχείρησης Ύδρευσης 
Αποχέτευσης Δήμου Βόρειας Κυνουρίας με θέμα: «Κα¬ 
τάργηση κενών οργανικών θέσεων προσωπικού με σχέ¬ 
ση εργασίας Ιδιωτικού Δικαίου Αορίστου χρόνου της 
Δημοτικής ΕπιχείρησηςΎδρευσης Αποχέτευσης Δήμου 
Βόρειας Κυνουρίας». 

17. Την αριθμ. 88/2017 απόφαση του Διοικητικού 
Συμβουλίου της Δημοτικής Επιχείρησης Ύδρευσης 
Αποχέτευσης Δήμου Βόρειας Κυνουρίας με την οποία 
τροποποιείται ο Οργανισμός Εσωτερικής Υπηρεσίας της 
Επιχείρησης, προκειμένου να δημιουργηθούν δεκαπέντε 
(15) νέες οργανικές θέσεις που κρίνονται απαραίτητες 
για την εύρυθμη λειτουργία της. 

18. Την αριθμ. 163/2017 απόφαση του Δημοτικού 
Συμβουλίου Δήμου Βόρειας Κυνουρίας με την οποία 
εκφράζεται η σύμφωνη γνώμη του για την τροποποίηση 
του Οργανισμού Εσωτερικής Υπηρεσίας της ανωτέρω 
επιχείρησης, αποφασίζουμε: 

Εγκρίνουμε την 88/2017 απόφαση του Διοικητικού 
Συμβουλίου της Δημοτικής Επιχείρησης Ύδρευσης 
Αποχέτευσης Δήμου Βόρειας Κυνουρίας με την οποία 
τροποποιείται ο Οργανισμός Εσωτερικής Υπηρεσίας της 
Επιχείρησης ο οποίος και διαμορφώνεται ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 

ΑΠΟΧΕΤΕΥΣΗΣ ΔΗΜΟΥ ΒΟΡΕΙΑΣ ΚΥΝΟΥΡΙΑΣ 

(Δ.ΕΎ.Α.Β.Κ.) 

ΜΕΡΟΣ ΠΡΩΤΟ 

ΚΕΦΑΛΑΙΟ Α 

ΑΝΤΙΚΕΙΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ 

ΥΠΗΡΕΣΙΑΣ 

Άρθρο 1 

Περιεχόμενο Οργανισμού 

Ο Οργανισμός Εσωτερικής Υπηρεσίας (Ο.Ε.Υ.) της Δη¬ 
μοτικής Επιχείρησης Ύδρευσης-Αποχέτευσης Δήμου 
Βόρειας Κυνουρίας ρυθμίζει τα ζητήματα που αφορούν 
την οργάνωση, την σύνθεση, τις αρμοδιότητες και την 
λειτουργία των υπηρεσιών της, τον αριθμό των οργανι¬ 
κών θέσεων του τακτικού προσωπικού κατά υπηρεσία, 
την τοποθέτηση στις θέσεις σύμφωνα με τις ειδικότητες 
και ανάλογα με τις ανάγκες της υπηρεσίας, τον τρόπο 
πρόσληψης και απόλυσης, τις αποδοχές, την πειθαρχική 
ευθύνη και γενικά κάθε θέμα που έχει σχέση με την υπη¬ 
ρεσιακή κατάσταση και τα δικαιώματα του απασχολού¬ 
μενου προσωπικού και τις υποχρεώσεις της Δ.ΕΎ.Α.Β.Κ. 
προς το προσωπικό που από την πρόσληψη του αποδέ¬ 
χεται τον Ο.Ε.Υ. ως εργασιακή σχέση. 

ΚΕΦΑΛΑΙΟ Β' 

ΣΥΓΚΡΟΤΗΣΗ-ΔΙΑΡΟΡΩΣΗ ΥΠΗΡΕΣΙΩΝ 

Άρθρο 2 

ΔΙΟΙΚΗΤΙΚΟ ΣΥΜΒΟΥΛΙΟ 

■ Οι υπηρεσίες της Δ.ΕΎ.Α.Β.Κ. τελούν κάτω από την 
εποπτεία και την καθοδήγηση του Διοικητικού Συμβου¬ 
λίου της. 

■ Η Δ.ΕΎ.Α.Β.Κ. διοικείται από Διοικητικό Συμβούλιο 
η σύνθεση του οποίου και οι αρμοδιότητες του ορίζο¬ 
νται από την με αριθμό 2358/2009 απόφαση (ΦΕΚ 711 
Β'/16-4-2009. «Σύσταση ενιαίας επιχείρησης ύδρευσης 
και αποχέτευσης με το όνομα «Δημοτική Επιχείρηση 
Ύδρευσης και Αποχέτευσης Δήμου Βόρειας Κυνουρίας» 
στον Δήμο Βόρειας Κυνουρίας του Νομού Αρκαδίας, από 


τις διατάξεις του ν. 1069/1980 και το π.δ. 410/1995, όπως 
ισχύουν αυτές κάθε φορά. 

• Οι ειδικότερες αρμοδιότητες του καθορίζονται από 
την σχετική νομοθεσία και τον Κανονισμό Διοίκησης και 
Διαχείρισης της Δ.ΕΎ.Α.Β.Κ. 

■ Κάτω από την άμεση εποπτεία και τον έλεγχο του 
Διοικητικού Συμβουλίου βρίσκονται ο Επιχειρηματικός 
Γενικός Διευθυντής και τα γραφεία υποστήριξης του Δ.Σ., 
τα οποία απαρτίζονται από τους: 

> Γραφείο Δημοσίων Σχέσεων 

> Γραφείο Νομικού συμβουλίου 

> Γραμματεία Διοίκησης 

> Γραφείο Τεχνικού Ασφαλείας 

> Γραφείο Πολιτικής Σχεδίασης Εκτάκτου Ανάγκης 

Το προσωπικό των ανωτέρω γραφείων συνεργάζεται 

στενά τόσο με τον Επιχειρηματικό Γενικό Διευθυντή όσο 
και με τις Διευθύνσεις της Επιχείρησης. 

Άρθρο 3 

Συγκρότηση Υπηρεσιών 

Η Δημοτική Επιχείρηση Ύδρευσης και Αποχέτευσης 
συγκροτείται από τις παρακάτω Υπηρεσίες: 

> Γενική Διεύθυνση 

> Τεχνική Υπηρεσία 

> Διοικητική και Οικονομική Υπηρεσία 

> Υπηρεσία προστασίας υδάτινου περιβάλλοντος. 

Το επίπεδο Διοικητικής και Οργανωτικής Διάρθρωσης 

της Δ.ΕΎ.Α.Β.Κ. είναι: 

> Διεύθυνση 

> Υπηρεσία 

> Τμήμα 

> Γραφείο/Συνεργείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

> Γεν. Επιχειρηματικός Διευθυντής 

> Διευθυντής Υπηρεσίας 

> Προϊστάμενος Τμήματος 

> Υπεύθυνος Γραφείου ή συνεργείου 

Άρθρο 4 

Κάλυψη θέσεων Προϊσταμένων 

οργανικών μονάδων 

Ο Γενικός Επιχειρηματικός Διευθυντής: προσλαμβά¬ 
νεται με απόφαση του Δ.Σ. και προΐσταται όλων των 
υπηρεσιών της Δ.Ε.Υ.Α. 

Οι Διευθυντές των Υπηρεσιών (Τεχνικής - Διοικητικής 
και Οικονομικής - Προστασίας Υδάτινου Περιβάλλοντος) 
επιλέγονται με απόφαση του Διοικητικού Συμβουλίου. 

Οι Προϊστάμενοι Τμημάτων ορίζονται με απόφαση του 
Διοικητικού Συμβουλίου μετά από πρόταση του Γεν. Επι¬ 
χειρηματικού Διευθυντή της Δ.Ε.Υ.Α. 

Οι υπεύθυνοι Γραφείων ορίζονται με απόφαση του 
Γενικού Επιχειρηματικού Διευθυντή μετά από εισήγηση 
των Διευθυντών της αντίστοιχης Υπηρεσίας. 

Άρθρο 5 

Σχέσεις Υπηρεσιών 

Οι υπηρεσίες της Επιχείρησης, τα τμήματα και τα γρα¬ 
φεία τους συνεργάζονται και αλληλοεξυπηρετούνται για 
την επίτευξη των σκοπών της Δ.ΕΎ.Α.Β.Κ. 

Άρθρο 6 

Συμβούλιο Προγραμματισμού 

Το Συμβούλιο Προγραμματισμού της Δ.Ε.Υ.Α.Β.Κ. απο¬ 
τελεί συμβουλευτικό όργανο υποστήριξης του έργου 
της Διεύθυνσης και της Διοίκησης με τις ακόλουθες 
δραστηριότητες: 

1 ον Κατάρτιση και εισήγηση Προγραμμάτων Δράσης 
τα οποία είναι δυνατόν να περιλαμβάνουν: 

> Προγράμματα υλοποίησης στόχων της Δ.Ε.Υ.Α. 

> Προγράμματα επενδύσεων 

> Προγράμματα λειτουργίας 

> Προγράμματα χρηματοδοτήσεων. 

2ον Παρακολούθηση της πορείας εφαρμογής των 
Προγραμμάτων δράσης και τυχόν αναθεώρησής των. 

Η διαμόρφωση συγκεκριμένου προγράμματος δράσης 
και η σχετική εισήγηση στο Δ. Σ ανήκει στις αρμοδιό¬ 
τητες του Γεν. Επιχειρηματικού Διευθυντή της Δ.Ε.Υ.Α. 

Στο Συμβούλιο Προγραμματισμού της Δ.Ε.Υ.Α.Β.Κ. 
συμμετέχουν: 

• Ο Γενικός Επιχειρηματικός Διευθυντής 

• Ο Διευθυντής Διοικητικής και Οικονομικής Υπηρεσίας 

• Ο Διευθυντής Τεχνικής Υπηρεσίας 

• Ο Διευθυντής Υπηρεσίας Προστασίας Υδάτινου Πε¬ 
ριβάλλοντος και ανάλογα με το προς συζήτηση αντι¬ 
κείμενο, οι αρμόδιοι Προϊστάμενοι των Τμημάτων της 
Δ.Ε.Υ.Α.Β.Κ. και οι υπάρχοντες εξωτερικοί σύμβουλοι. 

Το Συμβούλιο Προγραμματισμού συγκαλείται το τε¬ 
λευταίο δεκαήμερο κάθε μήνα μετά από πρόσκληση του 
Γενικού Επιχειρηματικού Διευθυντή. 

Άρθρο 7 

Εξωτερικοί Σύμβουλοι 

Η επιχείρηση μπορεί να χρησιμοποιεί, όταν το απασχο¬ 
λούμενο σ'αυτή επιστημονικό και άλλο προσωπικό δεν 
έχει τις ειδικές γνώσεις, ύστερα από αιτιολογημένη από¬ 
φαση του Διοικητικού Συμβουλίου της επιχείρησης, τις 
υπηρεσίες και άλλων εξωτερικών συμβούλων με ειδικές 
γνώσεις, όπως οικονομολόγων, τεχνικών, χημικών κλπ. 

Η αμοιβή των παραπάνω ειδικών συμβούλων θα γίνε¬ 
ται πάντοτε με σύμβαση ανάθεσης έργου. Τα της αμοι¬ 
βής τους θα καθορίζονται από το Διοικητικό Συμβούλιο. 
Εξωτερικοί σύμβουλοι μπορούν να είναι και οργανωμένα 
γραφεία με σχετικά αντικείμενα 

Άρθρο 8 

Ερμηνεία - Μεταβολή 

Οι αρμοδιότητες των επί μέρους διοικητικών ενοτή¬ 
των του Οργανογράμματος της επιχείρησης, θεωρού¬ 
νται ενδεικτικές και όχι αποκλειστικές του περιεχομένου 
εργασίας και επομένως μπορεί να ανατίθεται, μετά από 
εισήγηση του Διοικητικού Διευθυντή, από τον Γενικό 
Επιχειρηματικό Διευθυντή στο προσωπικό κάθε ενότη¬ 
τας, καθήκοντα που δεν αναφέρονται, με συγκεκριμένο 
τρόπο στην αντίστοιχη περιγραφή του περιεχομένου 
εργασίας της αλλά εντάσσονται στο γενικό περιεχόμενο 
των εργασιών της επιχείρησης. Βασικός στόχος αυτής 
της ενέργειας είναι η πλήρης απασχόληση του προσω¬ 
πικού, σύμφωνα με τις ανάγκες της επιχείρησης. 

Σε περίπτωση που η Δ.Ε.Υ.Α.Β.Κ. αναλάβει και άλλες 
δραστηριότητες σύμφωνα με τις δυνατότητες που 


δίνονται από τη νομοθεσία πέρα από αυτές που ανα- 
φέρονται στο παρόντα Ο.Ε.Υ., το Δ.Σ. συμπληρώνει ή 
τροποποιεί τον Ο.Ε.Υ. με τις απαραίτητες διοικητικές 
ενότητες και τις αντίστοιχες περιγραφές αρμοδιοτήτων 
τους. Επίσης μπορεί να μεταβάλλει τον ανώτερο αριθμό 
του προσωπικού της. Για όλες τις παραπάνω μεταβολές, 
οι αποφάσεις του Δ. Σ. πρέπει να εγκριθούν όπως κάθε 
άλλη τροποποίηση του Ο.Ε.Υ, μετά από εισήγηση του 
Διοικητικού Διευθυντή. 

Η θέσπιση από τον Ο.Ε.Υ. συγκεκριμένων γραφείων ως 
υποδιαιρέσεων ενός τμήματος υποχρεώνει τη Δ.Ε.Υ.Α.Β.Κ. 
να στελεχώνει με διαφορετικά άτομα τις υποδιαιρέσεις 
αυτές. Εξάλλου αν αυτό κριθεί σκόπιμο, είναι δυνατή η 
παραπέρα κατάτμηση ενός τμήματος σε περισσότερα 
από τα αναφερόμενα στον παρόντα Ο.Ε.Υ. γραφεία. 

Άρθρο 9 

Συγκρότηση Επιχειρησιακών Μονάδων 

Η διάρθρωση των Υπηρεσιών της Δ.Ε.Υ.Α.Β.Κ. έχει ως 
ακολούθως: 

1. Γενικός Επιχειρηματικός Διευθυντής 

• Γραμματεία Γενικού Επιχειρηματικού Διευθυντή 

2. Διοικητική και Οικονομική Υπηρεσία 

• Διευθυντής Διοικητικών και Οικονομικών Υπηρεσιών 

• Γραφείο Γραμματείας 

2.1. Διοικητικό Τ μήμα 

• Γραφείο Προσωπικού και Μισθοδοσίας - Εκπαίδευσης 
Προσωπικού 

• Γραφείο Γραμματείας - Γενικού Πρωτοκόλλου- Γενι¬ 
κών Καθηκόντων 

• Γραφείο Εξυπηρέτησης Πελατών - Έκδοσης Αδειών 
Σύνδεσης με τα δίκτυα 

2.2. Οικονομικό Τμήμα 

■ Γραφείο Λογιστηρίου - Ταμείου - Προϋπολογισμού 
και Ελέγχου 

■ Γραφείο Προμηθειών Διαχείρισης Υλικών και Απο¬ 
θήκης 

• Γραφείο Καταγραφής κατανάλωσης και ελέγχου - Έκ¬ 
δοσης και βεβαίωσης λογαριασμών 

3. Τεχνική Υπηρεσία 

3.1 Διευθυντής Τεχνικής Υπηρεσίας 

• Γραφείο Γραμματείας 

• Γραφείο Κίνησης - Συντήρησης και Επισκευών Οχη¬ 
μάτων 

• Γραφείο Μελετών - Σχεδιασμού - Προγραμματισμού 
- Ειδικών μελετών -Τοπογραφήσεων 

3.2 Τ μήμα Ύδρευσης 

• Γραφείο Λειτουργίας και Συντήρησης Εσωτερικού και 
Εξωτερικού Δικτύου Ύδρευσης - Δεξαμενών και Ελέγχου 

• Γραφείο Συνδέσεων Δικτύου Ύδρευσης 

3.3 Τμήμα Αποχέτευσης 

• Γραφείο Λειτουργίας και Συντήρησης Δικτύου Απο¬ 
χέτευσης - ΚΑΑ και Αντλιοστασίων 

• Γραφείο συνδέσεων δικτύου Αποχέτευσης 

■ Γραφείο Λειτουργίας και Συντήρησης Εγκ/σεων 
Η/Μ - Η/Ε - Αυτοματισμών -Νέων Τεχνολογιών 

4. Υπηρεσία προστασίας υδάτινου περιβάλλοντος 

4.1 Διευθυντής Υπηρεσίας Προστασίας Υδάτινου Πε¬ 
ριβάλλοντος 

• Γραφείο λειτουργίας και Συντήρησης Βιολογικού Καθαρισμού 

• Γραφείο εργαστηρίου και ελέγχου Λυμάτων και Πόσιμου Νερού 

• Γραφείο Προστασίας Περιβάλλοντος 

• Γραφείο Διαχείρισης Υδάτινων πόρων, Διαφύλαξης Υδροφόρου Ορίζοντα 


Άρθρο 10 

Ειδικότητες - Προσόντα - Οργανικές θέσεις 


Α/Α 

ΕΙΔΙΚΟΤΗΤΑ 

ΠΡΟΣΟΝΤΑ 

ΟΡΓΑΝΙΚΕΣ 

ΘΕΣΕΙΣ 

1 

Γενικός Διευθυντής 

ΠΕ 

Τυπικά προσόντα: Πτυχίο ή δίπλωμα ΑΕΙ της ημεδαπής ή αλλοδαπής 

Πολιτικού Μηχανικού, Οικονομολόγου, Μηχανολόγου, Τοπογράφου, 

Χημικού Μηχανικού. 

Ειδικά προσόντα: α) Προϋπηρεσία σε θέση διευθύνοντα υπαλλήλου 
στον Δημόσιο ή Ιδιωτικό τομέα 
β) Γνώση μιας ξένης γλώσσας. 

1 

2 

Πολιτικός Μηχανικός 

ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής 
Πολιτικού Μηχανικού. 

Ειδικά προσόντα: α) Εμπειρία σε θέματα του αντικειμένου τους, 
β) Γνώση μιας ξένης γλώσσας, 
γ) χειρισμό Η/Υ. 

1 

3 

Χημικός Μηχανικός 

ΠΕ 

Τυπικά προσόντα: Πτυχίο ή δίπλωμα ΑΕΙ της αλλοδαπής ή της ημεδαπής 
Χημικού Μηχανικού. 

Ειδικά προσόντα: α) Εμπειρία σε διαχείριση εγκαταστάσεων ΒΙΟΚΑ 
και εργαστηρίου ελέγχου υδάτων 
β) Γνώση μιας ξένης γλώσσας, 
γ) χειρισμό Η/Υ. 

1 

4 

Μηχανολόγοι Μηχανικοί 
ΤΕ 

Τυπικά προσόντα: Πτυχίο ή δίπλωμαΤΕΙ της αλλοδαπής ή της ημεδαπής 
Μηχανολόγου Μηχανικού. 

Ειδικά προσόντα: α) Εμπειρία σε θέματα του αντικειμένου τους, 
β) Γνώση ξένης γλώσσας, γ) γνώση Η/Υ. 

1 

5 

Διοικητικού - Λογιστικού 
ΤΕ 

Τυπικά προσόντα: Πτυχίο ή δίπλωμα ΤΕΙ της αλλοδαπής ή της ημεδαπής 
Διοικητικού -Λογιστικού - Δ/σης Επιχειρήσεων ή ΜθΓ^θΐίηρ. 

Ειδικά προσόντα: α) Εμπειρία σε θέματα του αντικειμένου τους, 
β) Χειρισμός Η/Υ. 

2 

6 

Τεχνίτες - Υδραυλικοί 

ΔΕ 

Τυπικά προσόντα: Απολυτήριος τίτλος Ενιαίου Πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος ισότιμος τίτλος 
σχολών της ημεδαπής ή της αλλοδαπής. 

Ειδικά προσόντα: α) Εμπειρία σε θέματα του αντικειμένου τους, 
β) Χειρισμός Η/Υ. 

γ) Άδεια οδήγησης αυτοκινήτου β'ερασιτεχνικού. 

6 

7 

Χειριστές 

μηχανημάτων έργων 

ΔΕ 

Τυπικά προσόντα: α) Απολυτήριος τίτλος Ενιαίου Πολυκλαδικού Λυκείου, 
ή Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος ισότιμος τίτλος 
σχολών της ημεδαπής ή της αλλοδαπής, β) άδεια ασκήσεως επαγγέλματος. 
Ειδικά προσόντα: Εμπειρία σε θέματα του αντικειμένου τους. 

1 

8 

Διοικητικοί- λογιστικού 
ΔΕ 

Τυπικά προσόντα: Απολυτήριο Λυκείου, ή απολυτήριος τίτλος Ενιαίου 
Πολυκλαδικού Λυκείου, ή Τεχνικού Επαγγελματικού Λυκείου, ή άλλος 
ισότιμος τίτλος σχολών της ημεδαπής ή της αλλοδαπής. 

Ειδικά προσόντα: α) Εμπειρία σε θέματα του αντικειμένου τους, 
β) χειρισμός Η/Υ, γ) γνώση λογιστικής. 

3 

9 

Βοηθοί - Εργάτες 
γενικών καθηκόντων 

Υ.Ε. 

Τυπικά προσόντα: Απολυτήριο δημοτικού σχολείου ή τριτάξιου γυμνασίου ή 
κατώτερης τεχνικής σχολής. 

Ειδικά προσόντα: α) Εμπειρία στην άσκηση επαγγέλματος, 

β) άδεια οδήγησης αυτοκινήτου β'ερασιτεχνικού. 

5 

ΣΥΝΟΛΟ ΘΕΣΕΩΝ 

21 

Άρθρο 11 

ΑΡΜΟΔΙΟΤΗΤΕΣ ΓΕΝΙΚΟΥ ΕΠΙΧΕΙΡΗΜΑΤΙΚΟΥ 
ΔΙΕΥΘΥΝΤΗ 

Οι αρμοδιότητες, τα καθήκοντα και τα δικαιώματα του 
Γενικού Επιχειρηματικού Διευθυντή καθορίζονται όπως 
προβλέπουν κάθε φορά οι ισχύουσες διατάξεις νόμων 
και κανονισμοί της ΔΕΥΑ.Β.Κ. Περιλαμβάνουν: 

1. Κατάρτιση και εισήγηση Προγραμμάτων δράσης, τα 
οποία περιλαμβάνουν: 

• Προγράμματα υλοποίησης στόχων της Δ.Ε.Υ.Α.Β.Κ. 

• Προγράμματα επενδύσεων 

• Προγράμματα λειτουργίας 

• Προγράμματα χρηματοδοτήσεων 

• Προγράμματα έργων 

• Ανάπτυξη της επιχείρησης σε σχέση με την αγορά, 
όπως προγραμματικές συμβάσεις, νέοι πελάτες, προ¬ 
γράμματα κ.ά 

2. Παρακολούθηση τηςπορείας εφαρμογήςτων Προ¬ 
γραμμάτων Δράσης και τυχόν αναθεώρησης τους με 
παροχή οδηγιών στους Διευθυντές των Υπηρεσιών. 

Κάθε τροποποίηση - αναθεώρηση των προγραμμάτων 
δράσης εγκρίνονται από το Διοικητικό Συμβούλιο. 

Ειδικότερα ο Γενικός Επιχειρηματικός Διευθυντής: 

Προΐσταται όλων των υπηρεσιών της επιχείρησης, εξα¬ 
σφαλίζει την ομαλή λειτουργία της και φροντίζει: 

• Για την εκπλήρωση του σκοπού για τον οποίο συστή- 
θηκε η επιχείρηση. 

• Για την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης, αποχέτευσης και των συναφών μ'αυτά εγκαταστά¬ 
σεων. 

• Για την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, υποδεικνύοντας 
τιςπηγέςχρηματοδότησης.Το πρόγραμμα επενδύσεων 
καταρτίζεται με την βοήθεια των αρμοδίων τεχνικών και 
οικονομικών υπηρεσιών. 

• Τα ανωτέρω προγράμματα πρέπει να υποβάλλονται 
για έγκριση από το Διοικητικό Συμβούλιο δύο τουλάχι¬ 
στον μήνες πριν την έναρξη της περιόδου που αφορούν. 

• Για την κατάρτιση δύο τουλάχιστον μήνες πριν από την 
έναρξη κάθε έτους του προϋπολογισμού εσόδων - εξόδων 
με την βοήθεια των τεχνικών και οικονομικών υπηρεσιών. 

• Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της 
επιχείρησης μέσα σε τρεις (3) μήνες από την λήξη τους. 

• Για την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και στον ετήσιο προϋπολογισμό εσόδων - εξόδων με 
την βοήθεια των αρμοδίων υπηρεσιών της επιχείρησης. 

• Για τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλι¬ 
κών λειτουργίας των εγκαταστάσεων και εκτέλεσης δια¬ 
φόρων έργων, όπως και για την ποιότητα και τις τιμές 
αυτών, σύμφωνα με τις αποφάσεις και εντολές του ίδιου 
και του Διοικητικού Συμβουλίου. 

• Την συνεργασία με εξωτερικούς συμβούλους. 

• Γ ια την υπεύθυνη εκτέλεση των αποφάσεων του Δ.Σ. 

Ο Γενικός Επιχειρηματικός Διευθυντής ελέγχει την κα¬ 
θημερινή εργασία της επιχείρησης, ασκεί την εποπτεία 


επί της διεξαγωγής των εργασιών κάθε υπηρεσίας 
έχοντας την διοίκηση του προσωπικού της και εισηγείται 
στο Διοικητικό Συμβούλιο: 

•Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες δι¬ 
ατάξεις. 

• Την εκποίηση ή εκμίσθωση ακινήτων και κινητών 
πραγμάτων που ανήκουν στην επιχείρηση. 

• Τ ην έγερση αγωγών, την άσκηση των ενδίκων μέσων 
ή την παραίτηση απ' αυτά και την επιδίωξη συμβιβασμού. 

• Τη λήψη κατάλληλων μέτρων για την ασφάλεια των 
εργαζομένων της επιχείρησης, όπως και για την τήρηση 
των διατάξεων της εργατικής νομοθεσίας. Οι αρμόδιοι 
κατά περίπτωση προϊστάμενοι είναι υποχρεωμένοι να 
θέτουν αμελλητί υπόψη του Γενικού Επιχειρηματικού 
Διευθυντή τέτοια ζητήματα. 

• Ολα τα προς συζήτηση θέματα. 

Ο Γενικός Επιχειρηματικός Διευθυντής της επιχείρησης 
αποφασίζει: 

• Η Για την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων, εφόσον η συνολι¬ 
κή δαπάνη δεν υπερβαίνει το ποσό των έξι χιλιάδων ευρώ 
(6.000 €).Το όριο τούτο επιτρέπεται να αυξομειώνεται με 
απόφαση του Διοικητικού Συμβουλίου της επιχείρησης, 
σε συνδυασμό πάντοτε με την κείμενη νομοθεσία. 

• Για την τοποθέτηση του προσωπικού στις προβλε- 
πόμενες από την επιχείρηση θέσεις. 

• Για την χορήγηση αδειών στο προσωπικό της επι¬ 
χείρησης κατόπιν των εισηγήσεων των αρμοδίων κατά 
περίπτωση προϊσταμένων. 

Ο Γενικός Επιχειρηματικός Διευθυντής της επιχείρησης: 

• Θεωρεί και υπογράφει τις μελέτες επέκτασης και 
συμπλήρωσης των εγκαταστάσεων, τους όρους των 
διακηρύξεων της προμήθειας όλων των υλικών και της 
εκτέλεσης νέων έργων. 

• Θεωρεί και υπογράφει τα εντάλματα πληρωμών και 
τις ημερήσιες ταμιακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορι¬ 
σμένο ή αόριστο μέχρι ανάκλησης χρόνο και κατόπιν 
έγκρισης του Διοικητικού Συμβουλίου στον Διευθυντή 
Οικονομικής Υπηρεσίας. 

• Θεωρεί τα διάφορα τιμολόγια προμήθειας εργαλείων 
και υλικών κ.λπ. πριν από την έκδοση των ενταλμάτων 
πληρωμής, αφού προηγουμένως ζητήσει από τις αρ¬ 
μόδιες κατά περίπτωση υπηρεσίες να βεβαιώσουν ότι 
παραλήφθηκαν τα αναγραφόμενα στα τιμολόγια υλικά 
ή υπηρεσίες και ότι η ποιότητα, οι τιμές μονάδας και οι 
άλλοι όροι της προμήθειας είναι σύμφωνοι με την πα¬ 
ραγγελία, την σύμβαση ή το ιδιωτικό συμφωνητικό. 

• Υπογράφει όλα τα έγγραφα υπηρεσιακού χαρακτή¬ 
ρα.Τα έγγραφα ανάληψης υποχρεώσεων υπογράφονται 
από τον Γενικό Επιχειρηματικό Διευθυντή μόνο εφόσον 
έχει εξουσιοδοτηθεί από το Διοικητικό Συμβούλιο και 
πάντοτε μέσα στο πλαίσιο αυτής της εξουσιοδότησης. 

Έχει επίσης όλες τις άλλες αρμοδιότητες και εξουσίες 
που ορίζονται από την διέπουσα την Δ.ΕΥ.Α.Β.Κ. νομοθε¬ 
σία, του άλλους εσωτερικούς κανονισμούς της και αυτές 
που εκχωρεί το Διοικητικό Συμβούλιο ή ο Πρόεδρος του 
Διοικητικού Συμβουλίου. 

Ο Γενικός Επιχειρηματικός Διευθυντής της επιχείρησης 
καλεί υποχρεωτικά τουλάχιστον μία φορά τις πρώτες 
ημέρες κάθε μήνα, αλλά και όσες φορές κρίνει σκόπιμο, 
τους Διευθυντές όλων των Υπηρεσιών, προκειμένου να 
ενημερωθεί για την πορεία των εργασιών, να συντονίσει 
τις εργασίες, να επιλύσει τυχόν διοικητικά ή τεχνικά προ¬ 
βλήματα και να ενημερώσει αυτούς για την μελλοντική 
πορεία της επιχείρησης. 

Τον Γενικό Επιχειρηματικό Διευθυντή όταν απουσιά¬ 
ζει ή κωλύεται αναπληρώνει ο Διευθυντής Διοικητικών 
Υπηρεσιών ή ο κατά βαθμό ανώτερος και επί ισόβαθ- 
μων ο αρχαιότερος οριζόμενος υπάλληλος με απόφαση 
του Διοικητικού Συμβουλίου της επιχείρησης, σύμφωνα 
με τα οριζόμενα στην παράγραφο 7 του άρθρου 6 του 
ν. 1069/1980. 

Άρθρο 12 

Τεχνικός Ασφαλείας 

• Παρέχει στη διοίκηση και στις παραγωγικές διευθύν¬ 
σεις της επιχείρησης κατευθυντήριες οδηγίες σε θέματα 
σχετικά με την ασφάλεια της εργασίας 

• Κατευθύνει με οδηγίες και υποδείξεις σε θέματα: 

• Σχεδιασμού, προγραμματισμού, κατασκευής και συ¬ 
ντήρησης των εγκαταστάσεων και γενικά ενεργή συμ¬ 
μετοχή στην οργάνωση της παραγωγικής διαδικασίας 
κάτω από το πρίσμα των αναγκών ασφαλείας. 

• Ελέγχου της ασφάλειας των εγκαταστάσεων και των 
τεχνικών μέσων πριν από την λειτουργία τους και την 
επίβλεψη της εφαρμοσμένης των μέτρων υγιεινής και 
ασφαλείας της εργασίας. 

■ Επίβλεψη της ορθής χρήσης των ατομικών μέσων 
προστασίας και έρευνας των αιτιών των εργατικών ατυ¬ 
χημάτων. 

• Εκπαίδευση του προσωπικού σε συσκευές επιβίωσης 
σε περιβάλλον με δηλητηριώδη αέρια ή έλλειψης οξυ¬ 
γόνου, με σκοπό την αντιμετώπιση εκτάκτων αναγκών. 

■ Στις αρμοδιότητες του Τεχνικού Ασφαλείας περι¬ 
λαμβάνονται και όσα επί πλέον περιλαμβάνονται στον 
ν. 1568/1985, όπως αυτός συμπληρώθηκε και τροποποι¬ 
ήθηκε με μεταγενέστερες διατάξεις. 

• Τα θέματα του Τεχνικού Ασφαλείας αναλαμβάνει με 
απόφαση του Δ.Σ. Μηχανολόγος Μηχανικός που εργά¬ 
ζεται στην επιχείρηση ή εξωτερικός συνεργάτης. 

Άρθρο 13 

Νομικός Σύμβουλος 

• Παρέχει υποστήριξη σε νομικά θέματα με ταυτόχρο¬ 
νη δικαστική ή εξώδικο εκπροσώπηση της εταιρείας σε 
κάθε νομική της υπόθεση. 

Στις υποχρεώσεις του είναι: 

• Η υπεράσπιση των υποθέσεων της εταιρείας ενώπιον 
όλων των δικαστηρίων και αρχών. 

• Η κάλυψη εισηγήσεων προς το Δ.Σ. για: 

• Έναρξη και κατάργηση δίκης 

• Εκτέλεση δικαστικών αποφάσεων 

• Συμβιβασμούς 

• Αναγνώριση απαιτήσεων 

• Διάλυση συμβάσεων 

• Παραίτηση από αγωγή και ένδικο μέσο 

• Αποδοχή δικαστικών αποφάσεων 


• Χάραξη πορείας της δίκης και διαιτησίας και γενικά 
για οποιοδήποτε θέμα νομικής ή δικαστικής φύσης 

• Η κατάρτιση σχεδίων συμβάσεων, νόμων διαταγμά¬ 
των, επεξεργασία εσωτερικών κανονισμών που συντάσ- 
σονται από την Υπηρεσία. 

• Η παρακολούθηση, καθοδήγηση και έλεγχος για την 
προάσπιση και επωφελέστερη αξιοποίηση της ακίνητης 
περιουσίας της εταιρείας. 

• Η σύνταξη, ανανέωση και καταγγελία των συμβάσεων 
μίσθωσης. 

• Η καθοδήγηση με γνωμοδοτήσεις και συμβουλές των 
υπηρεσιών της επιχείρησης σε απλά ζητήματα. 

• Η νομική κάλυψη των υπαλλήλων της εταιρείας για 
δικαστική πράξη κατά την άσκηση εντεταλμένης υπη¬ 
ρεσίας όταν διώκονται. 

• Προκειμένου για δικαστήρια που διεξάγονται σε δι¬ 
καστήρια εκτός περιφέρειας Πρωτοδικείου, μπορούν 
να διορισθούν δικηγόροι ιδιώτες με απόφαση του Δ. Σ. 
ύστερα από εισήγηση του Νομικού Συμβούλου. 

• Η αμοιβή του καθορίζεται σύμφωνα με τον κώδικα 
περί δικηγόρων. 

Άρθρο 14 

Αρμοδιότητες Διευθυντή Τεχνικής Υπηρεσίας 

Ο ΔιευθυντήςτηςΤεχνικής Υπηρεσίας πρόίσταται όλων 
των υπηρεσιών των τεχνικών υπηρεσιών και συντονίζει 
τις εργασίες τους δίνοντας τις κατάλληλες οδηγίες προς 
τους προϊσταμένους των τμημάτων. Είναι υπεύθυνος 
απέναντι στον Γενικό Επιχειρηματικό Διευθυντή για τις 
πράξεις ή και παραλείψεις των τεχνικών υπηρεσιών των 
οποίων πρόίσταται. 

Ο Διευθυντής της Τεχνικής Υπηρεσίας: 

• Διοικεί, παρακολουθεί, ελέγχει και εποπτεύει την εκ¬ 
πόνηση των μελετών και την εκτέλεση των έργων της 
ΔΕΥΑΒ.Κ. και είναι προσωπικά υπεύθυνος και υπόλογος 
στον Γενικό Επιχειρηματικό Διευθυντή για κάθε ανωμα¬ 
λία που έχει σχέση με την εκτέλεση των έργων, την έγκαι¬ 
ρη προμήθεια υλικών, την επισκευή και συντήρηση των 
οικοδομικών εγκαταστάσεων και των δικτύων ύδρευσης 
και αποχέτευσης. 

• Ορίζει τους τεχνικούς υπαλλήλους της υπηρεσίας του, 
τους επιβλέποντες και τους βοηθούς τους για κάθε έργο, 
χωρίς να είναι απαραίτητο ο επιβλέπων να προέρχεται 
από το τμήμα, στο οποίο ανήκει το εκτελούμενο έργο 
και γενικά προβαίνει σε κάθε νόμιμη ενέργεια. Η πράξη 
ορισμού των επιβλεπόντων επικυρώνεται από τον Γενικό 
Επιχειρηματικό Διευθυντή και πρωτοκολλείται. 

• Σε συνεργασία με τον Γενικό Επιχειρηματικό Διευθυ¬ 
ντή ορίζει από τους τεχνικούς υπαλλήλους της υπηρε¬ 
σίας του τις επιτροπές για την παραλαβή και τον έλεγχο 
της ποιότητας των υλικών των έργων. 

• Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων και 
τους υποβάλλει στον Γενικό Επιχειρηματικό Διευθυντή. 

• Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο ΔιευθυντήςΤεχνικής Υπηρεσίας είναι υπεύθυνος: 

• Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών 

μέσων στις διάφορες υπηρεσίες και τα εκτελούμενα 
έργα καθορίζοντας την προτεραιότητα. 

• Για την εποπτεία και σωστή λειτουργία των τμημάτων 
Ύδρευσης-Αποχέτευσης, Αντλιοστασίων. 

• Για την εποπτεία και την καλή εξυπηρέτηση των Κα¬ 
ταναλωτών. 

• Για την παρακολούθηση της αποδοτικότητας τηςΤε- 
χνικής Υπηρεσίας και την σύνταξη των εκθέσεων ατομι¬ 
κής αξιολόγησης που υποβάλλει στον Δντή Διοικητικών 
Υπηρεσιών για ενημέρωση του ατομικού φακέλου του 
εργαζόμενου. 

• Γ ια την συνεργασία με εξωτερικούς συμβούλους. 

■ Για την συνεργασία του τμήματος προμηθειών της 
Οικονομικής Υπηρεσίας για την σύνταξη της συγγραφής 
υποχρεώσεων και τους όρους διακήρυξης των διαγω¬ 
νισμών που αφορούν την προμήθεια τεχνικής φύσεως 
υλικών, εργαλείων και μηχανημάτων όπως αυτά προβλέ- 
πονται από τον Κανονισμό Προμηθειών. 

■ Για την εποπτεία του Γραφείου Μελετών και έργων 
Ύδρευσης-Αποχέτευσης καθώς και πόσης φύσεως τε¬ 
χνικής μελέτης. 

• Για την εισήγηση στο Γενικό Επιχειρηματικό Διευθυντή 
για την εκμίσθωση μηχανημάτων, μεταφορικών μέσων 
κ.λπ. εφόσον τα ίδια μέσα της επιχείρησης δεν επαρκούν 
ή δεν μπορούν ν'ανταποκριθούν στις ανάγκες από άπο¬ 
ψη χρόνου κατόπιν εισήγησης των αρμοδίων υπευθύνων. 

• Για την συνεργασία με τον Διευθυντή Διοικητικής 
Υπηρεσίας για θέματα προσωπικού 

• Ο Διευθυντής Τεχνικής Υπηρεσίας καταρτίζει με την 
βοήθεια και την συνεργασία των υπευθύνων των τμη¬ 
μάτων της Υπηρεσίας που προΐσταται: 

■ Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

■ Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη, αναφέροντας 
και το προβλεπόμενο κόστος αυτών. 

• Υποβάλλει τα παραπάνω προγράμματα στον Γενικό 
Επιχειρηματικό Διευθυντή 45 μέρες πριν από την έναρξη 
του έτους που αφορούν. 

■ Παρέχει εγκαίρως στο Γενικό Επιχειρηματικό Διευ¬ 
θυντή τα απαραίτητα στοιχεία για την κατάρτιση του 
ετήσιου προϋπολογισμού εσόδων και εξόδων. Παρέχει 
έγκαιρα για κάθε επόμενο τρίμηνο στην Οικονομική Υπη¬ 
ρεσία τις απαραίτητες πληροφορίες για την κατά βδομά¬ 
δα απαιτούμενες εκταμιεύσεις προς αντιμετώπιση των 
πληρωμών εκτέλεσης των έργων του προγράμματος. 

• Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

• Παρακολουθεί και ελέγχει τη συμμόρφωση των 
υπηρεσιών που προΐσταται προς τις αποφάσεις και τις 
εντολές του Διοικητικού Συμβουλίου, του Γενικού Επιχει¬ 
ρηματικού Διευθυντή για τις παραγγελίες των αναγκαίων 
υλικών λειτουργίας των εγκαταστάσεων και της εκτέλε¬ 
σης των διαφόρων έργων. 

• Κατανέμει το εργατοτεχνικό προσωπικό που έχει 
τοποθετηθεί στην υπηρεσία τεχνικών υπηρεσιών μετα¬ 
ξύ των υπηρεσιών αυτής, ανάλογα με τις ανάγκες κάθε 
υπηρεσίας. 


• Λαμβάνει τα κατάλληλα μέτρα για την ασφάλεια 
των εργαζομένων με την βοήθεια των αρμόδιων που 
είναι κατά περίπτωση υπεύθυνοι. Τη λήψη αυτών των 
μέτρων πρέπει να εισηγείται προς το Γενικό Επιχειρη¬ 
ματικό Διευθυντή. 

• Φροντίζει για την τήρηση των διατάξεων της εργατι¬ 
κής νομοθεσίας εισηγούμενος τη λήψη μέτρων αρμοδίως. 

• Φροντίζει και αναθέτει στους υπευθύνους των Τμη¬ 
μάτων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μη¬ 
χανημάτων, φορητών εργαλείων, μεταφορικών μέσων, 
επιστημονικών οργάνων, σκευών, επίπλων κ.λπ. 

• Παρέχει τα απαραίτητα στοιχεία στον Γενικό Επιχει¬ 
ρηματικό Διευθυντή για την σύνταξη του Ενημερωτικού 
Τεύχους. 

Τον Διευθυντή Τεχνικής Υπηρεσίας, όταν απουσιάζει ή 
κωλύεται, τον αναπληρώνει κατόπιν απόφασης του Διοι¬ 
κητικού Συμβουλίου, υπάλληλος που έχει τα ίδια τυπικά 
προσόντα διορισμού μ'αυτόν. 

Ο Διευθυντής Τεχνικής Υπηρεσίας έχει την ευθύνη στις 
αστυνομεύσεις των δικτύων ύδρευσης και αποχέτευσης, 
σύμφωνα με το άρθρο 28 του ν. 1069/1980. 

Την θέση του Διευθυντή της Υπηρεσίας αναλαμβάνει 
Πολιτικός Μηχανικός ΠΕ. 

Άρθρο 15 

Προϊστάμενος Τμήματος Ύδρευσης 

• Ο ΠροϊστάμενοςτουΤμήματοςΎδρευσηςπροΐσταται 
όλων των γραφείων του Τμήματος αυτής και συντονίζει 
τις εργασίες τους δίνοντας τις κατάλληλες οδηγίες προς 
τους υπεύθυνους των γραφείων και το λοιπό προσωπικό. 

Είναι υπεύθυνος: 

• Απέναντι του Δ/ντή ΤΎ. για τις πράξεις ή και παραλεί¬ 
ψεις των οργάνων της υπηρεσίας του. 

• Για την εφαρμογή μέτρων υγειονομικής προστασίας 
του κοινού από το δίκτυο Ύδρευσης. 

• Για την επάρκεια του δικτύου ύδρευσης και τη λήψη 
προσηκόντων μέτρων για τον έλεγχο παρανόμων συν¬ 
δέσεων. 

■ Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 
κατόπιν εντολής του Διευθυντή ΤΎ. το εργατοτεχνικό 
προσωπικό που έχει ορισθεί για την υπηρεσία. 

■ Για την εισήγηση στον Δ/ντή ΤΎ. της έγκρισης των 
μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων Ύδρευσης που εκτελούνται 
είτε με αυτεπιστασία είτε με εργολαβία. 

Τον προϊστάμενο της υπηρεσίας Ύδρευσης αναπληρώ¬ 
νει ένας από τους υπεύθυνους των γραφείων της υπη¬ 
ρεσίας αυτής, εφόσον διαθέτει τα κατάλληλα προσόντα 
κατόπιν απόφασηςτου Διευθυντή τεχνικών υπηρεσιών. 

Άρθρο 16 

Γραφείο Λειτουργίας και Συντήρησης 

Εσωτερικού και Εξωτερικού Δικτύου 

Ύδρευσης - Δεξαμενών και Ελέγχου 

Είναι υπεύθυνο για τη λειτουργία, συντήρηση, επισκευή, 
έλεγχο και επέκταση του δικτύου (εσωτερικού και εξω¬ 
τερικού), δεξαμενών, υδροληψίας και επέκταση αυτών. 

Στις αρμοδιότητες του είναι η: 

1. Μέριμνα για την διανομή του νερού επί 24ώρου 
βάσης και την εφαρμογή των προγραμμάτων διανομής 
σε περιπτώσεις εκτάκτων ή προγραμματισμένων για 
διάφορους λόγους διακοπών της υδροδότησης και για τις 
ανακοινώσεις στον Τύπο των παραπάνω περιπτώσεων. 

2. Μέριμνα για την συντήρηση, επέκταση και επισκευή 
του εσωτερικού δικτύου ύδρευσης, για την εξασφάλιση 
και βελτίωση της ύδρευσης στις διάφορες περιοχές της 
πόλης. 

3. Μέριμνα για την δημοπράτηση και εγκατάσταση 
των αγωγών εσωτερικού δικτύου διανομής, βάσει με¬ 
λετών που συντάσσονται από το Τμήμα Μελετών, στο 
οποίο χορηγούν έγκαιρα τα απαραίτητα στοιχεία για την 
σύνταξη αυτών. 

4. Μέριμνα για την ενημέρωση των συνεργείων του 
δικτύου ύδρευσης και επιφυλακής, μέσω των υπευθύνων 
εργοδηγών, για τα συμβαίνοντα στο δίκτυο, σχετικά με 
την διακοπή της υδροληψίας ώστε να καταστεί δυνατή η 
ενημέρωση των καταναλωτών. Στην περίπτωση αυτή συ- 
ντάσσεται ενημερωτικό πληροφοριακό δελτίο το οποίο 
εφόσον κρίνεται σκόπιμο δημοσιεύεται στον ημερήσιο 
τύπο ή μεταδίδεται από τα λοιπά μέσα ενημέρωσηςτου 
κοινού (ραδιόφωνο, τηλεόραση). 

5. Μέριμνα για την τήρηση των κανόνων ασφαλείας 
για το κοινό, σε σημεία τεχνικών έργων που δεν έχουν 
αποπερατωθεί οι εργασίες από τα συνεργεία. 

Οι εργασίες με τις οποίες απασχολούνται τα συνεργεία 
αυτά και οι διαδικασίες που τηρούνται είναι οι ακόλουθες: 

• Ανεύρεση και επισκευή εμφανών ή αφανών διαρροών 
στο δίκτυο. 

■ Διαδικασία αποζημιώσεως σε περίπτωση προκλή¬ 
σεων ζημιών σε κινητές και ακίνητες περιουσίες τρίτων 
από διαρροή του δικτύου. 

• Υδροδότηση βιοτεχνιών, βιομηχανιών και οικισμών 
εκτός περιοχής ευθύνης. 

• Μετατοπίσεις αγωγών ύδρευσης. 

• Λαθροϋδροληψίες 

• Σύνταξη μελέτης και επίβλεψη εργολαβίας μικρών 
έργων. 

• Ενημέρωση σχεδίων με τις επεκτάσεις και τροποποι¬ 
ήσεις του δικτύου. 

• Κατάρτιση στατιστικών πινάκων δραστηριότητας με 
μηνιαία δελτία εργασιών. 

• Μέριμνα για την ομαλή λειτουργία των εξωτερικών 
υδραγωγείων, δεξαμενών, υδροληψιών και την επέκταση 
αυτών. 

• Μέριμνα για την ομαλή λειτουργία των εξωτερικών 
υδραγωγείων, δεξαμενών, υδροληψιών και για την επέ¬ 
κταση τους, χωρίς να αναμειγνύεται στη λειτουργία τους 
από μηχανολογικής ή ηλεκτρολογικής άποψης. 

• Μέριμνα για τη φύλαξη των παραπάνω εγκαταστά¬ 
σεων. 

Ειδικότερα οι εργασίες του γραφείου διακρίνονται: 

> Σετακτικές εργασίες συντήρησης και επιθεωρήσεων 
τηρώντας σχετικό βιβλίο Μητρώο. 

> Σε έκτακτες εργασίες που οφείλονται σε διαρροές 
και υδροδοτήσεις, οι οποίες και εκτελούνται σύμφωνα με 
τις διαδικασίες που έχουν αναφερθεί στο γραφείο αυτό. 


Άρθρο 17 

Γραφείο Συνδέσεων Δικτύου Ύδρευσης 

Είναι υπεύθυνο για την διαδικασία συνδέσεων 
και ειδικότερα για: 

1. Συνδέσεις με το δίκτυο ύδρευσης. 

2. Αντικαταστάσεις, επανασυνδέσεις, διακλαδώσεις 
και μετατοπίσεις αγωγών ύδρευσης. 

3. Παρακολούθηση καλής λειτουργίας αυτών με τα¬ 
κτικούς περιοδικούς ελέγχους. 

4. Ενημέρωση βιβλίου Μητρώου σχετικού με τις συν¬ 
δέσεις των δικτύων ύδρευσης. 

Άρθρο 18 

Προϊστάμενος Τμήματος Αποχέτευσης 

Ο προϊστάμενος του Τμήματος Αποχέτευσης προ- 
ΐσταται όλων των γραφείων του Τμήματος αυτής και 
συντονίζει τις εργασίες τους δίνοντας τις κατάλληλες 
οδηγίες προς τους υπεύθυνους των γραφείων και το 
λοιπό προσωπικό. 

Είναι υπεύθυνος: 

• Απέναντι του Δ/ντή Τ.Υ. για τις πράξεις ή και παραλεί¬ 
ψεις των οργάνων της υπηρεσίας του. 

• Για την εφαρμογή μέτρων υγειονομικής προστασίας 
του κοινού από το δίκτυο Αποχέτευσης. 

■ Για την επάρκεια του δικτύου Αποχέτευσης και τη 
λήψη προσηκόντων μέτρων για τον έλεγχο παρανόμων 
συνδέσεων. 

■ Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 
κατόπιν εντολής του Διευθυντή Τ.Υ. το εργατοτεχνικό 
προσωπικό που έχει ορισθεί για την υπηρεσία. 

■ Για την εισήγηση στον Δ/ντή Τ.Υ. της έγκρισης των 
μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων Αποχέτευσης που εκτελού- 
νται είτε με αυτεπιστασία είτε με εργολαβία. 

Τον προϊστάμενο της υπηρεσίας Αποχέτευσης αναπλη¬ 
ρώνει ένας από τους υπεύθυνους των γραφείων της υπη¬ 
ρεσίας αυτής, εφόσον διαθέτει τα κατάλληλα προσόντα 
κατόπιν απόφασης του Διευθυντή τεχνικών υπηρεσιών. 

Άρθρο 19 

Γραφείο Λειτουργίας και Συντήρησης Δικτύου 

Αποχέτευσης 

Ασχολείται με την λειτουργία, συντήρηση, επισκευή, 
έλεγχο και επέκταση του δικτύου αποχέτευσης, έλεγχο 
Κ.Α.Α. και αντλιοστασίων. 

Στις αρμοδιότητες του είναι: 

1. Ο έλεγχος της ομαλής λειτουργίας του δικτύου 
διασφαλίζεται με προγραμματισμένους καθαρισμούς, 
αυτοματισμό και αποκατάσταση βλαβών. 

2. Η επισκευή υφιστάμενων αγωγών και φρεατίων και 
κατασκευή μικροέργων. 

3. Οι συνδέσεις όλων των κατηγοριών ακινήτων. 

4. Η μέριμνα για παρακολούθηση τηςλειτουργίαςτων 
δικτύων. 

5. Συντήρηση και επισκευή των βλαβών των φρεατίων 
εκτροπής με θυροφράγματα και κάθε ειδικού φρεατίου 
ασχέτως της λειτουργίας του σε τακτά χρονικά διαστή¬ 
ματα. 

6. Συντήρηση και επισκευή των αντλιοστασίων του 
Κ.Α.Α. έτσι ώστε να διασφαλίζεται η ομαλή λειτουργία 
τους όλο το 24ωρο. 

Άρθρο 20 

Γραφείο Συνδέσεων Δικτύου Αποχέτευσης 

Είναι υπεύθυνο για την διαδικασία συνδέσεων και ει¬ 
δικότερα για: 

1. Συνδέσεις με το δίκτυο αποχέτευσης 

2. Αντικαταστάσεις, επανασυνδέσεις, διακλαδώσεις 
και μετατοπίσεις αγωγών αποχέτευσης. 

3. Παρακολούθηση καλής λειτουργίας αυτών με τα¬ 
κτικούς περιοδικούς ελέγχους. 

4. Ενημέρωση βιβλίου Μητρώου σχετικού με τις συν¬ 
δέσεις των δικτύων αποχέτευσης. 

Άρθρο 21 

Γραφείο Λειτουργίας και Συντήρησης 

Εγκαταστάσεων Η/Μ - Ηλεκτ. Εξοπλισμού - 

Αυτοματισμού - Ο.Ι.5.- 5^Α^Α - Νέων Τεχνολογιών 

Μεριμνά για την εγκατάσταση, συντήρηση, επισκευή 
και καλή λειτουργία των ηλεκτρομηχανολογικών εγκα¬ 
ταστάσεων της επιχείρησης, των συστημάτων αυτομα¬ 
τισμού και των ηλεκτρ. Εξοπλισμών. 

Το γραφείο Λειτουργίας και Συντήρησης Η/Μ Εγκατα¬ 
στάσεων συγκροτούν: 

1. Το συνεργείο λειτουργίας αντλιοστασίων που: 

> Μεριμνά για τη συνεχή λειτουργία των αντλιοστασί¬ 
ων όλο το 24ωρο και όλες τις μέρες του χρόνου. 

> Επιβλέπει την λειτουργία και μεριμνά για την συντή¬ 
ρηση των συγκροτημάτων άντλησης. > Συντάσσει το 
πρόγραμμα εργασίας (βάρδια) όλων των αντλιοστασίων. 

> Μεριμνά για βλάβες που παρουσιάζονται στα συ¬ 
γκροτήματα οι οποίες αποκαθίστανται από το συνεργείο 
μηχανολογικών ή ηλεκτρολογικών επισκευών ανάλογα 
με το είδος της βλάβης. 

2. Το Γενικό Συνεργείο επισκευών, κατασκευών μηχα¬ 
νολογικών εγκαταστάσεων που: 

> Μεριμνά για την συντήρηση και επισκευή βλαβών 
μηχανολογικών έγκατα στάσεων. 

> Μεριμνά για την εγκατάσταση νέων μηχανολογικών 
συγκροτημάτων. 

> Μεριμνά για τις σιδηρές και ξυλουργικές εργασίες. 

• Υπάρχει αποθήκη υλικών και εργαλείων στην οποία 
φυλάσσονται τα εργαλεία για να είναι διαθέσιμα και 
εύχρηστα και εισηγείται για την προμήθεια εργαλείων, 
υλικών και εξαρτημάτων που χρειάζονται. 

3. Το συνεργείο ηλεκτρολογικών εγκαταστάσεων που: 

> Μεριμνά για την συντήρηση ηλεκτρολογικών εγκα¬ 
ταστάσεων. 

> Μεριμνά για την εκτέλεση νέων ηλεκτρολογικών 
εγκαταστάσεων. 

> Μεριμνά για άμεση επέμβαση και επισκευή βλαβών 
ή αντικατάσταση ανταλλακτικών 

> Μεριμνά για τις επιθεωρήσεις. 

> Αναθέτει σε εξωτερικό συνεργείο, αντιπροσωπεία 
ή βιομηχανία την επισκευή διαφόρων συσκευών που 
το συνεργείο αδυνατεί να επισκευάσει με τα μέσα που 
διαθέτει. 


Όλα τα συνεργεία εισηγούνται για την προμήθεια απα¬ 
ραιτήτων υλικών και εργαλείων. 

Πραγματοποιούνται όλες οι εργασίες γραφικής φύσης 
(τήρηση στατιστικών στοιχείων, προγράμματα και κατα¬ 
στάσεις εργασιών, πρωτόκολλα ΔΕΗ), που είναι απαραί¬ 
τητες για την καλή λειτουργία των συνεργείων. 

Επίσης στις αρμοδιότητες του είναι η: 

1. Ανάπτυξη και λειτουργία Επιχειρησιακού κέντρου για 
τον εκσυγχρονισμό και την αυτοματοποίηση ολόκληρου 
του συστήματος ύδρευσης - αποχέτευσης του φορέα. 

2. Παρακολούθηση της καλής λειτουργίας των συστη¬ 
μάτων αυτοματισμού τηλεμετάδοσης και τηλεχειρισμού 
όλων των ηλεκτρονικών εγκαταστάσεων της επιχείρησης. 

3. Μεριμνά για την καλή λειτουργία του ραδιοδικτύου 
και των λοιπών μέσων επικοινωνίας. 

4. Συντήρηση και επισκευή όλων των βλαβών των 
εγκαταστάσεων αυτοματισμού, τηλενδείξεων, τηλεμε- 
τρήσεωντων αντλιοστασίων δεξαμενών και εγκαταστά¬ 
σεων της επιχείρησης. 

5. Εκτέλεση νέων ηλεκτρονικών εγκαταστάσεων ή 
επέκταση αυτών που υπάρχουν. 

6. Άμεση επέμβαση και αποκατάσταση οποιοσδήποτε 
βλάβης όλο το 24ωρο και όλες τις μέρες του χρόνου. 

7. Λειτουργία 0.1.5 

Άρθρο 22 

Γραφείο Κίνησης Συντήρησης 
και Επισκευής Οχημάτων 

Βρίσκεται υπό τον Δ/ντήΤ.Υ. και μεριμνά για την κάλυ¬ 
ψη των αναγκών της επιχείρησης σε μεταφορικά μέσα 
και φροντίδα για τον τεχνικό έλεγχο, την συντήρηση, 
επισκευή και ομαλή λειτουργία αυτών και των μηχανη¬ 
μάτων της επιχείρησης. 

1. Επιμελείται τον ορθολογικό προγραμματισμό ανάλο¬ 
γα με τις ανάγκες της επιχείρησης, την διάθεση των οχη¬ 
μάτων και μηχανημάτων της επιχείρησης, ύστερα από 
επιλογή προτεραιοτήτων και αξιολόγηση των αναγκών. 

2. Συντάσσει σε συνεργασία με τον Προϊστάμενο του 
Τμήματος τις τεχνικές προδιαγραφές για προμήθεια ή 
μίσθωση οχημάτων ή μηχανημάτων και τις προωθεί στο 
γραφείο Προμηθειών, Διαχείρισης Υλικών και Αποθηκών. 
Εισηγείται για την απόσυρση οχημάτων ή μηχανημάτων. 

3. Παρακολουθεί την καλή συντήρηση και καθαριό¬ 
τητα των οχημάτων και μηχανημάτων εκ μέρους των 
οδηγών. Διαπιστώνει αν η φθορά των οχημάτων και μη¬ 
χανημάτων οφείλεται σε κακή χρήση τους ή όχι. 

4. Θέτει σε εφαρμογή την διαδικασία επισκευής σε 
περίπτωση βλάβης που ακινητοποιεί τα οχήματα και 
μηχανήματα ενημερώνοντας ταυτόχρονα τον Προϊστά¬ 
μενο του Τμήματος. Η επισκευή μπορεί να γίνει είτε από 
συνεργείο της επιχείρησης ή από ιδιωτικό εξωτερικό συ¬ 
νεργείο με απόφαση του Γεν. Επιχειρηματικού Διευθυντή 
μετά από πρόταση του Προϊσταμένου του Τμήματος. 

5. Ελέγχει το κανονικό των δρομολογίων και την κανο¬ 
νική κατανάλωση καυσίμων και ενημερώνει τους οδη¬ 
γούς με όλες τις αποφάσεις που αφορούν την κίνηση και 
συντήρηση των οχημάτων και μηχανημάτων. 

6. Μεριμνά για τον έγκαιρο ανεφοδιασμό των οχημάτων 
και μηχανημάτων σε καύσιμα και λιπαντικά, ώστε να απο¬ 
φεύγεται κάθε καθυστέρηση στην χρησιμοποίησή τους. 




43050 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3584/11.10.2017 


7. Μεριμνά για την ασφάλιση των οχημάτων και μη¬ 
χανημάτων. 

8. Μεριμνά για την εξασφάλιση μεταφορικού μέσου 
στο συνεργείο επιφυλακής. 

Άρθρο 23 

Γραφείο Μελετών - Σχεδιασμού - 
Προγραμματισμού - Ειδικών Μελετών - 
Τοπογραφήσεων 

Μεριμνά για τον προγραμματισμό έργων, εκπόνηση 
Μελετών, κατασκευές και επίβλεψη έργων και εγκατα¬ 
στάσεων, την εκτέλεση τοπογραφικών εργασιών, την 
ανάπτυξη και παρακολούθηση στρατηγικών επιλογών 
της επιχείρησης. 

Στις αρμοδιότητες του είναι η: 

1. Εκπόνηση, εποπτεία και έλεγχος μελετών δομικών 
έργων. 

2. Μέριμνα για την έγκριση μελετών από τις αρμόδιες 
αρχές. 

3. Μελέτη θεμάτων ως προς την σκοπιμότητα χρήσης 
νέων υλικών και μεθόδων κατασκευής. 

4. Εκπόνηση προϋπολογιστικών στοιχείων κόστους 
έργων. 

5. Μελέτη για την επέκταση των δικτύων σύμφωνα με 
τα προγράμματα δράσης της επιχείρησης. 

6. Σύνταξη διακηρύξεων και συγγραφών υποχρεώ¬ 
σεων για την ανάθεση μελετών σε ιδιώτες και εποπτεία 
αυτών. 

7. Διενέργεια διαγωνισμών και επίβλεψη εργασιών στα 
μεγάλα έργα. 

8. Επίβλεψη διοίκηση και διαχείριση δομικών έργων 
από το στάδιο δημοπράτησης μέχρι το τελικό στάδιο της 
οριστικής παραλαβής αυτών για την εκκαθάριση και την 
παράδοση στη λειτουργία. 

9. Άσκηση τεχνικής επίβλεψης για τις προμήθειες των 
υλικών των σχετικών με τα εκτελούμενα έργα. 

10. Τήρηση αρχείου έργων. 

11. Τήρηση στατιστικών στοιχείων των δραστηριοτή¬ 
των με βάση τα μηνιαία δελτία εργασιών. 

12. Εκπόνηση εποπτεία και έλεγχος ηλεκτρομηχανο- 
λογικών έργων. 

13. Επίβλεψη για την εκτέλεση των ηλεκτρομηχανο- 
λογικών έργων. 

14. Ανακαίνιση και βελτίωση ηλεκτρομηχανολογικών 
εγκαταστάσεων που υπάρχουν. 

15. Μέριμνα για την εκτέλεση όλων των τοπογραφι- 
κών εργασιών που απαιτούνται για τη σύνταξη μελετών 
νέων έργων. 

16. Επιμέλεια της ανάθεσης των τοπογραφικών εργασι¬ 
ών σε ιδιωτικά γραφεία, επίβλεψη και παραλαβή αυτών 
σε συνεννόηση με τον Γεν. Επιχειρηματικό Διευθυντή. 

17. Σύνταξη σχεδίων δικτύων ύδρευσης - αποχέτευσης. 

18. Μέριμνα για την δημιουργία και την ενημέρωση 
κτηματολογίου της ακίνητης περιουσίας της επιχείρη¬ 
σης. 

19. Χορήγηση τοπογραφικών στοιχείων για τις ανάγκες 
όλων των τμημάτων της επιχείρησης. 

20. Συνεργασία σε τεχνικά θέματα για την ανάπτυξη 
6.1.5. 


21. Ανάπτυξη στρατηγικών επιλογών της επιχείρησης. 

22. Ανάπτυξη μεθοδολογιών και σχεδίων δράσεωςτης 
επιχείρησης σε θέματα: 

• Ολικής ποιότητας 

• Αναδιάρθρωσης λειτουργιών 

■Τροποποίησης οργανογράμματος και κανονισμών 

επιχείρησης 

•150 

Με σκοπό την προσαρμογή της επιχείρησης στις συ¬ 
νεχόμενα μεταβαλλόμενες συνθήκες του εξωτερικού 
περιβάλλοντος. 

Άρθρο 24 

Διευθυντής Υπηρεσίας Προστασίας 

Υδάτινου Περιβάλλοντος 

Ο Διευθυντής προΐσταται των γραφείων της υπηρεσίας 
και συντονίζει τις εργασίες τους δίνοντας τις κατάλλη¬ 
λες οδηγίες προς τους υπευθύνους των γραφείων και 
το λοιπό προσωπικό. 

• Παρακολουθεί όλα τα στάδια λειτουργίας του βιολο¬ 
γικού καθαρισμού και κάνει τις απαιτούμενες εργασίες 
για την εύρυθμη λειτουργία του. 

• Συνεργάζεται στενά με τον υπεύθυνο του τμήματος 
Ηλεκτρομηχανολογικού εξοπλισμού που έχει και την 
ευθύνη για την τεχνική καθοδήγηση του προσωπικού 
συντήρησης της εγκατάστασης και την τελική ευθύνη 
για τις ηλεκτρομηχανολογικές εργασίες συντήρησης. 

• Φροντίζει για κάθε μηχανολογική και σιδηρουργική 
εργασία στις εγκαταστάσεις του Β/Κ. 

• Φροντίζει για τον εφοδιασμό της εγκατάστασης με 
βοηθητικές ύλες, υλικά και όργανα απαραίτητα για τον 
έλεγχο και την ασφάλεια των εγκαταστάσεων και του 
προσωπικού. 

•Τηρεί στατιστικά στοιχεία της αρμοδιότητας του. 

• Φροντίζει να εφαρμοστεί ο κανονισμός ασφαλείας 
της εγκατάστασης και του προσωπικού, όπως απαιτείται. 

■ Είναι υπεύθυνος για την πυρασφάλεια της εγκατά¬ 
στασης. 

• Μεριμνά για την άριστη διάθεση της παραγόμενης 
λάσπης και των επεξεργασμένων νερών. 

• Φροντίζει για την βελτίωση της λειτουργίας της εγκα¬ 
τάστασης με στόχο την μείωση των σχετικών δαπανών. 

■ Εκπονεί τους όρους διακήρυξης των διαγωνισμών 
των έργων και προμηθειών της εγκατάστασης 

Είναι υπεύθυνος: 

• Απέναντι στον Γενικό Επιχειρηματικό Διευθυντή για 
τις πράξεις ή και παραλείψεις των οργάνων της υπηρε¬ 
σίας του. 

• Για την τήρηση των οικείων υγειονομικών διατάξεων 
και άλλων διατάξεων προστασίας του περιβάλλοντος. 

■ Για τον συντονισμό, έλεγχο και κατανομή στα διά¬ 
φορα συνεργεία εργασιών ανάλογα με τις υπηρεσιακές 
ανάγκες κατόπιν εντολής του Γενικού Επιχειρηματικού 
Διευθυντή, του εργατοτεχνικού προσωπικού που βρί¬ 
σκεται στην διάθεση της υπηρεσίας. 

• Για την εισήγηση στον Γενικό Επιχειρηματικό Δ/ντή 
της έγκρισης των μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων κατασκευής Εγκαταστάσεων 
Καθαρισμού Λυμάτων. 

• Παρέχει τα απαραίτητα στοιχεία στον Γενικό Επιχει¬ 
ρηματικό Διευθυντή για την σύνταξη του ενημερωτικού 
τεύχους. 

Τον Διευθυντή όταν απουσιάζει ή κωλύεται, τον ανα¬ 
πληρώνει κατόπιν απόφασης του Διοικητικού Συμβου¬ 
λίου, υπάλληλος που έχει τα ίδια τυπικά προσόντα διο¬ 
ρισμού μ'αυτόν. 

Μετέχει στις συνεδριάσεις του Διοικητικού Συμβουλί¬ 
ου εφόσον το ζητήσει ο Πρόεδρος. 

Συνεργάζεται με τους εξωτερικούς συμβούλους και 
συνεργάτες της επιχείρησης. 

Την θέση του Διευθυντή της Υπηρεσίας καταλαμβάνει 
Χημικός Μηχανικός ή Βιολόγος ΠΕ. 

Άρθρο 25 

Γραφείο Λειτουργίας 

και Συντήρησης Βιολογικού Σταθμού 

Στην αρμοδιότητα του είναι ο έλεγχος, λειτουργία και 
συντήρηση του Βιολογικού Καθαρισμού καθώς επίσης 
και ο: 

■ Έλεγχος και εποπτεία για την συνεχή και εύρυθμη 
λειτουργία των Εγκαταστάσεων Επεξεργασίας Λυμάτων. 

• Φύλαξη των εγκαταστάσεων και κτιρίων, διαμόρφω¬ 
ση και συντήρηση των ακάλυπτων χώρων και εγκατα¬ 
στάσεων. 

■ Συντήρηση και επισκευή του ηλεκτρολογικού και 
μηχανολογικού εξοπλισμού εγκαταστημένου ή μη. 

• Η συντήρηση και επισκευή θα γίνεται με συνεργεία 
συγκροτούμενα από προσωπικό διαφόρων ειδικοτήτων, 
ανάλογα με τις ιδιομορφίες της κάθε περίπτωσης. 

Όταν η εργασία επισκευής ή συντήρησης απαιτεί σύ¬ 
μπραξη προσωπικού που υπηρετεί σε άλλα τμήματα, η 
απόφαση συγκρότησης των συνεργείων θα γίνεται με 
ενδοσυνεννόηση των εμπλεκομένων Προϊσταμένων χω¬ 
ρίς καθυστέρηση και τήρηση τύπων με τελικό σκοπό 
πάντοτε την άμεση επισκευή και συντήρηση. 

Άρθρο 26 

Γραφείο Εργαστηρίου και Ελέγχου Πόσιμου Νερού 

Είναι υπεύθυνο για τον Χημικό και Υγειονομικό έλεγ¬ 
χο νερού και υδάτινου περιβάλλοντος, εργαστηριακές 
αναλύσεις (μικροβιολογικές και χημικές) πόσιμου νερού. 
Ποιοτικός έλεγχος αποβλήτων, καθορισμός ποιότητας 
και λοιπών προϋποθέσεων σύνδεσης με το δίκτυο υπο¬ 
νόμων της επιχείρησης των βιομηχανικών μονάδων και 
χώρων άλλων ανθρωπίνων δραστηριοτήτων. 

Συγχρόνως στις αρμοδιότητες του είναι: 

• Ο έλεγχος για τον τεχνητό καθαρισμό του πόσιμου 
νερού σε 24ωρη βάση. 

• Ο ημερήσιος έλεγχος της ποιότητας του νερού στα 
διάφορα στάδια επεξεργασίας και στα σημεία ελέγχου 
που τίθεται το νερό στην διάθεση του καταναλωτή. 

• Η οργάνωση και εκτέλεση υγειονομικών αναγνωρί¬ 
σεων του υδάτινου περιβάλλοντος και του συστήματος 
ύδρευσης, ώστε να αποφεύγεται κάθε υγειονομικός 
κίνδυνος. 

■ Ο ημερήσιος έλεγχος της κανονικής απολύμανσης 
από αντιπροσωπευτικά σημεία του δικτύου διανομής 
για την αποτελεσματικότερη προστασία της δημόσιας 
υγείας. 


■ Η μέριμνα για τον περιοδικό έλεγχο της ποιότητας 
του πόσιμου νερού ως προς τις παραμέτρους που προσ¬ 
διορίζουν την καταλληλότητα του από τις πηγές υδρο¬ 
ληψίας και από το δίκτυο. 

• Η ημερήσια ανάλυση δειγμάτων από το δίκτυο δια¬ 
νομής. 

• Η υγειονομική έρευνα για τον εντοπισμό εστιών ρύ¬ 
πανσης - μόλυνσης σε αυτό. 

• Η συνεχής παρακολούθηση της ποιότητας των Βιο¬ 
μηχανικών αποβλήτων και αστικών λυμάτων που διοχε¬ 
τεύονται στις Εγκαταστάσεις Επεξεργασίας. 

• Οι δειγματοληψίες και αναλύσειςτων λυμάτων - απο¬ 
βλήτων από τις βιομηχανίες, το δίκτυο και την Ε.Ε.Λ. 

• Οι χημικές αναλύσεις. 

• Η αξιοποίηση της ιλύος και επαναχρησιμοποίηση των 
υγρών αποβλήτων. 

Άρθρο 27 

Γραφείο Προστασίας Περιβάλλοντος 

Είναι υπεύθυνο για την Μελέτη των Περιβαλλοντικών 
θεμάτων ως αποτέλεσμα της παρουσίας των εγκαταστά¬ 
σεων της επιχείρησης στην πόλη αλλά και την επίπτωση 
στο περιβάλλον και γενικότερα των ανθρωπίνων δρα¬ 
στηριοτήτων. 

Στην αρμοδιότητα του είναι: 

1. Η παρακολούθηση της Εθνικής και Κοινοτικής Νο¬ 
μοθεσίας για το περιβάλλον και ανάλυση - ενημέρωση 
των υπολοίπων τμημάτων για τις τυχόν επιπτώσεις στη 
λειτουργία της επιχείρησης. 

2. Η συμμετοχή στην επίβλεψη ερευνητικών προγραμ¬ 
μάτων. 

3. Η αξιολόγηση μελετών περιβαλλοντικών επιπτώσε¬ 
ων των βιομηχανιών. 

4. Η πληροφόρηση άλλων φορέων και συνεργασία 
σχετικά με περιβαλλοντικά θέματα. 

5. Η σύνταξη κανονισμών σύνδεσης βιομηχανιών με 
το δίκτυο και τις εγκαταστάσεις επεξεργασίας λυμάτων. 

6. Η συνεργασία με φορείς περιβάλλοντος Ελληνικούς 
και Διεθνείς. 

7.0 έλεγχος των μελετών εγκαταστάσεων προεπεξερ- 
γασίας αποβλήτων των Βιομηχανικών μονάδων, ώστε να 
πληρούνται οι σχετικοί όροι και προϋποθέσεις. 

Άρθρο 28 

Γραφείο Διαχείρισης Υδατικών Πόρων - 

Διαφύλαξης Υδροφόρου Ορίζοντα 

Είναι υπεύθυνο για την εξασφάλιση της αειφορίας των 
φυσικών υδατικών πόρων υδροδότησης και των αποδε¬ 
κτών των επεξεργασμένων λυμάτων. 

Στις υποχρεώσεις του περιλαμβάνονται: 

1. Η συνεργασία με αρμόδιους κρατικούς φορείς δια¬ 
χείρισης των υπογείων και επιφανειακών υδροφορέων 
που συμβάλλουν στην εξασφάλιση των απαραίτητων 
ποσοτήτων νερού για την υδροδότηση της περιοχής 
ευθύνης της επιχείρησης. 

2. Η ανάληψη πρωτοβουλιών σχετικά με την αειφόρο 
ανάπτυξη και διαχείριση των πιο πάνω φυσικών πόρων. 

3. Η εκπόνηση σχετικών ερευνών σε συνεργασία με 
τους σχετικούς φορείς (Α.Ε.Ι. καιΤ.Ε.Ι.) της χώρας και του 
εξωτερικού. 

4. Η σύνταξη ανάθεση και επίβλεψη σχετικών μελετών. 

5. Η ανάληψη πρωτοβουλιών για την θεσμοθέτηση 
μέτρων προστασίας του ως άνω περιβάλλοντος από 
άλλες πηγές ρύπανσης καθώς και εκπόνηση ερευνών 
που αποβλέπουν στην περιβαλλοντική προστασία των 
περιοχών ευθύνης. 

6. Η οργάνωση δικτύων σταθμών μέτρησης για συ¬ 
χνή καταγραφή ποσότητας και ποιότητας των υδατικών 
πόρων, τηλεμετάδοση των σχετικών πληροφοριών και 
αποθήκευση αυτών σε ειδικές βάσεις δεδομένων που θα 
διαχειρίζεται ο φορέας, καθώς και αντιστοίχων περιβαλ¬ 
λοντικών πληροφοριών, από τους φυσικούς αποδέκτες 
των επεξεργασμένων λυμάτων. 

Άρθρο 29 

Διευθυντής Διοικητικής 
και Οικονομικής Υπηρεσίας 

Ο Διευθυντής προΐσταται της Διοικητικής και Οικονο¬ 
μικής Υπηρεσίας συντονίζοντας τις εργασίες τους και 
είναι υπεύθυνος απέναντι στον Γενικό Επιχειρηματικό 
Διευθυντή για τις πράξεις ή και τις παραλείψεις των υπη¬ 
ρεσιών που προΐσταται. 

Είναι υπεύθυνος: 

- Για τον έλεγχο και εποπτεία της λειτουργίας όλων 
των τμημάτων αρμοδιότητας του, όπως του Γραφείου 
Προσωπικού, του Γραφείου Γραμματείας-Γεν. Πρωτο- 
κόλλου-Γεν. Καθηκόντων, του Γραφείου Εξυπηρέτησης 
Πελατών-Έκδοσης Αδειών Σύνδεσης με τα Δίκτυα του 
Λογιστηρίου, του ταμείου, της Αποθήκης και των διαδι¬ 
κασιών προμηθειών της ΔΕΥΑΒ.Κ. του γραφείου Κατα¬ 
γραφής και Καταμέτρησης και Ελέγχου, και γενικότερα 
του προσωπικού της Υπηρεσίας του. 

- Για την βελτίωση των παρεχομένων προς τους Δη¬ 
μότες Υπηρεσιών 

- Για την παροχή κατευθύνσεων και παρακολούθηση 
των δραστηριοτήτων του προσωπικού για την βελτίωση 
της εσωτερικής οργάνωσης και την τήρηση των διαδι¬ 
κασιών αξιολόγησης του προσωπικού. 

- Για τον γενικό έλεγχο εκτέλεσης των πάσης φύσης 
εργασιών της Υπηρεσίας, σύμφωνα με την νομοθεσία 
και τους κανονισμούς της Επιχείρησης. 

- Για την σύνταξη του προϋπολογισμού και του ισο¬ 
λογισμού της Επιχείρησης, την εισήγηση και κατάρτιση 
περιοδικών προϋπολογισμών και την κανονική εκτέλεση 
τους, και των πάσης φύσης οικονομικών καταστάσεων 
της Επιχείρησης. 

- Για την σύνταξη της ετήσιας απογραφήςτων πάσης 
φύσης περιουσιακών στοιχείων της Επιχείρησης, η οποία 
πρέπει να έχει συντελεστεί σε δύο (2) μήνες από την λήξη 
του ημερολογιακού έτους. 

- Για την εισήγηση προς τον Γενικό Επιχειρηματικό Δι¬ 
ευθυντή των προγραμμάτων επενδύσεων της ΔΕΥΑ.Β.Κ. 
καθώς και της τιμολογιακής πολιτικής της επιχείρησης. 

- Γιατην εισήγηση και κατάρτιση μηνιαίων καιτριμηνι- 
αίων ταμιακών προϋπολογισμών καθώς και την κατάρ¬ 
τιση εβδομαδιαίων προϋπολογισμών εισπράξεων και 
πληρωμών, αφού λάβει υπόψη του τα στοιχεία που του 
παρέχουν τα αρμόδια τμήματα. 

- Γιατην σύνταξη και τήρηση κανονισμού διαχείρισης 
προμηθειών. 


- Για την σύνταξη της συγγραφής υποχρεώσεων και 
τους όρους διακήρυξηςτων διαγωνισμών που αφορούν 
την προμήθεια μηχανών γραφείου, Η/Υ και συστημάτων, 
γραφικής ύλης, εντύπων και λοιπών ειδών. 

- Για την παρακολούθηση της αποδοτικότητας του 
προσωπικού της Οικονομικής Υπηρεσίας και τη σύνταξη 
εκθέσεων αξιολόγησης που θα διαβιβάζει στον Διευθυ¬ 
ντή Διοικητικών Υπηρεσιών για ενημέρωση του φακέλου 
του κάθε εργαζόμενου. 

- Για οποιοδήποτε θέμα οικονομικής φύσης, γι' αυτό 
διενεργεί τακτικό έλεγχο σε κάθε τμήμα της Οικονομικής 
Υπηρεσίας. 

- Για την εποπτεία και την καλή εξυπηρέτηση των κα¬ 
ταναλωτών. 

- Για την τήρηση των διατάξεων του Οργανισμού Εσω¬ 
τερικής Υπηρεσίας. 

- Για όλα τα θέματα προσωπικού -διοίκησης. 

Ο Διευθυντής Διοικητικής και Οικονομικής Υπηρεσίας: 

- Ελέγχει την καθημερινή εργασία του προσωπικού 
της υπηρεσίας του. 

- Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. 

Επίσης θεωρεί τα τιμολόγια των προμηθευτών κατ' 
εξουσιοδότηση του Γενικού Επιχειρηματικού Διευθυντή. 

- Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. 

- Ελέγχει καθημερινά το ταμείο και φροντίζει για τη 
σωστή χρηματοοικονομική διαχείριση του και φροντίζει 
ώστε να υπάρχουν μικρά ταμειακά υπόλοιπα. 

- Ελέγχει και παρακολουθεί την ομαλή είσπραξη όλων 
των ταμιακών απαιτήσεων της επιχείρησης 

- Χρησιμοποιεί οποιονδήποτε από το προσωπικό της 
υπηρεσίας του για την εκτέλεση κάθε άλλης συναφούς 
με την ειδικότητα του εργασίας ανάλογα με τις ανάγκες 
που παρουσιάζονται σε κάθε τμήμα. 

- Παραλαμβάνει όλη την εισερχόμενη αλληλογραφία 
και την κατανέμει στα αρμόδια τμήματα και υπηρεσίες.. 

- Φροντίζει για την κανονική είσπραξη και έγκαιρη 
απόδοση των λογαριασμών του Δημοσίου, των Ασφα¬ 
λιστικών Ταμείων και των λοιπών τρίτων. 

- Φροντίζει για την παρακολούθηση της απορρόφησης 
πιστώσεων και χρηματοδοτήσεων ενημερώνοντας τον 
Γενικό Επιχειρηματικό Διευθυντή. 

- Παρέχει τα απαραίτητα στοιχεία στον Γενικό Επιχει¬ 
ρηματικό Διευθυντή για την σύνταξη του ενημερωτικού 
τεύχους. 

- Μετέχει στις συνεδριάσεις του Διοικητικού Συμβου¬ 
λίου εφόσον το ζητήσει ο Πρόεδρος. 

- Συνεργάζεται με του εξωτερικούς συμβούλους και 
συνεργάτες της επιχείρησης. 

Τη θέση του Διευθυντή Διοικητικών και Οικονομικών 
Υπηρεσιών καταλαμβάνει Οικονομολόγος ΠΕ. 

Άρθρο 30 

Γραφείο Προσωπικού και Μισθοδοσίας- 

Εκπαίδευσης Προσωπικού 

Στις υποχρεώσεις του είναι η μέριμνα όλων των υπη¬ 
ρεσιακών και μισθολογικών θεμάτων που αφορούν το 
τακτικό και με σύμβαση προσωπικό της επιχείρησης, ο 

προγραμματισμός, η οργάνωση και η εκτέλεση εκπαι¬ 
δευτικών προγραμμάτων. 

• Παρακολουθεί την υπηρεσιακή κατάσταση του 
προσωπικού και εισηγείται για κάθε θέμα που αναφέ- 
ρεται σε αυτή είτε αυτεπάγγελτα, είτε με αίτηση του 
ενδιαφερομένου, είτε γιατί νεώτερες διατάξεις έχουν 
επιφέρει μεταβολές στην κατάσταση αυτή και εκδίδει 
τις απαραίτητες βεβαιώσεις. 

• Παρακολουθεί τις μεταβολές τις νομοθεσίας για τις 
ασφαλιστικές διατάξεις όλων των ασφαλιστικών οργα¬ 
νισμών. 

■ Τηρεί Μητρώο ευρετήριο ατομικών φακέλων για 
όλο το προσωπικό αδιακρίτως σχέσεως εργασίας που 
μηνιαίως ενημερώνεται για τις αλλαγές. 

• Ενη μερώνει την μισθοδοσία για τις υπη ρεσιακές με¬ 
ταβολές που επηρεάζουν την μισθοδοσία. 

• Μεριμνά για την πιστή εφαρμογή ωραρίου και προ¬ 
βαίνει στις νόμιμες περικοπές για τον χρόνο μη παροχής 
υπηρεσίας αδιακρίτως αιτίας. Συντάσσει τον προγραμ¬ 
ματισμό υπερωριακής απασχόλησης του προσωπικού. 

• Μεριμνά για την χορήγηση των αδειών κανονικών, 
αναρρωτικών, άνευ αποδοχών, γονικών, κυήσεως και 
φοιτητικών και τηρεί ενημερωμένο αρχείο. Συντάσσει 
το ετήσιο πρόγραμμα αδειών. 

• Επιμελείται κάθε θέμα που αναφέρεται σε έξοδα κί¬ 
νησης, παραστάσεως ή οδοιπορικά του συνόλου του 
προσωπικού της επιχείρησης, εκδίδει τις αναγκαίες δα¬ 
πάνες και ενημερώνει τη μισθοδοσία. 

■ Προβαίνει στις νόμιμες ενέργειες για την πρόληψη 
εποχιακού προσωπικού, συντάσσει τις συμβάσεις και 
μεριμνά για την αναγγελία πρόσληψης και λήξης των 
συμβάσεων. 

• Εκδίδει τις βεβαιώσεις που έχουν σχέση με την υπη¬ 
ρεσιακή κατάσταση του προσωπικού που υπηρετεί ή 
αυτού πού αποχώρησε ή τρίτων μετά από αίτηση του 
ενδιαφερομένου ή αυτεπάγγελτα εφόσον ορίζεται από 
νόμο ή κανονισμό. 

• Επιμελείται κάθε θέμα που αναφέρεται στην έξοδο 
του προσωπικού από την επιχείρηση, υπολογίζει την 
αποζημίωση που αναλογεί, εφόσον δικαιούται και εκδί¬ 
δει τις καταστάσεις για την αποζημίωση αυτή. 

• Συντάσσει τις μισθολογικές καταστάσεις. 

• Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του 
συστήματος μισθοδοσίας και παρέχει στοιχεία για την 
κατάρτιση των συλλογικών συμβάσεων. 

■ Εκδίδει κάθε βεβαίωση που αφορά τα στοιχεία μι¬ 
σθοδοσίας και τις κρατήσεις προς τα ασφαλιστικά ταμεία 
τόσο των υπηρετούντων, όσο και των συνταξιοδοτηθέ- 
ντων υπαλλήλων: 

• Αποζημίωση των εξερχόμενων της επιχείρησης υπαλ¬ 
λήλων. 

■ Έξοδα ταξιδιών, εκτός έδρας αποζημιώσεις, λοιπά 
γενικά έξοδα μη ειδικώς καθορισμένα. 

• Έξοδα κίνησης και κάθε έξοδο που αφορά προσω¬ 
πικό. 

• Ο Προγραμματισμός, οργάνωση και εκτέλεση εκπαι¬ 
δευτικών προγραμμάτων, για την συνεχή και σύγχρονη 
επαγγελματική κατάρτιση του προσωπικού, ώστε να 


μπορούν οι εργαζόμενοι να ανταποκριθούν στις απαι¬ 
τήσεις του αντικειμένου εργασίας τους και στις νέες τε¬ 
χνολογίες. 

■ Ρυθμίζει την απασχόληση των καθαριστριών, που 
έχουν την ευθύνη για την καθαριότητα των κτιριακών 
εγκαταστάσεων. 

• Ρυθμίζει σε συνεργασία με τον Διευθυντή Τεχνικής 
Υπηρεσίας, τα της συντήρησης των κτιριακών εγκατα¬ 
στάσεων. 

Άρθρο 31 

Γραφείο Γραμματείας- 

Γενικού Πρωτοκόλλου-Γενικών Καθηκόντων 

• Η Γραμματεία παρίσταται στις συνεδριάσεις του 
Διοικητικού Συμβουλίου, τηρεί πρακτικά των συνεδρι¬ 
άσεων αυτού, επιμελείται της καθαρογράφησης των 
αποφάσεων και την κοινοποίηση τους αρμοδίως και 
εκτελεί κάθε εργασία σχετική με την συγκρότηση, λει¬ 
τουργία κ.λπ. του Διοικητικού Συμβουλίου, αφού πρώτα 
ενημερώσει τον Διευθυντή της Υπηρεσίας του. 

• Καταχωρεί τις αποφάσεις του διοικητικού Συμβου¬ 
λίου σε ειδικό βιβλίο που αριθμείται, μονογράφεται και 
θεωρείται από τον Πρόεδρο του. 

•Τηρεί ειδικό ευρετήριο των αποφάσεων του Διοικη¬ 
τικού Συμβουλίου σύμφωνα με την υπόδειξη του Διευ¬ 
θυντή Διοικητικών Υπηρεσιών. 

• Παρίσταται στις συνεδριάσεις των επιτροπών, διεκ- 
περαιώνει τις αποφάσεις τους και τηρεί το σχετικό ευ¬ 
ρετήριο. 

• Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης. 

• Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης, εκτός 
της εμπιστευτικής που αφορά τον Πρόεδρο ή τον αρμό¬ 
διο εξουσιοδοτημένο από αυτόν, διοικητικό παράγοντα. 

• Επιμελείται για την καταχώριση της εισερχόμενης και 
εξερχόμενης αλληλογραφίας στα βιβλία πρωτοκόλλου 
και προβαίνει στον συσχετισμό των εγγράφων αυτών 
ώστε να είναι ευχερής η εξεύρεση της σειράς των εγ¬ 
γράφων που αναφέρονται στο κάθε θέμα. 

• Διανέμει με ειδικά βιβλία διεκπεραίωσης τα εισερ¬ 
χόμενα έγγραφα αφού αυτά έχουν χαρακτηριστεί και 
πρωτοκολληθεί στα αρμόδια τμήματα για τις δικές τους 
ενέργειες. 

• Παρακολουθεί την εφημερίδα της Κυβέρνησης και 
τηρεί πλήρες αρχείο των νομοθετημάτων που αφορούν 
την επιχείρηση. 

• Διαχειρίζεται το γενικό αρχείο αλληλογραφίας της 
επιχείρησης με ηλεκτρονική μορφή. 

• Αποστολή και λήψη ΕΑΧ. 

Στο γραφείο ανήκουν όλες/οι οι γραμματείς των Διευ¬ 
θύνσεων και τμημάτων, το προσωπικό καθαριότητας, οι 
τηλεφωνητές και οι κλητήρες. 

Άρθρο 32 

Γραφείο Εξυπηρέτησης Πελατών - 

Έκδοσης Αδειών Σύνδεσης με τα Δίκτυα 

Μεριμνά για την εξυπηρέτηση των πελατών σε θέ¬ 
ματα που έχουν σχέση με τον Κανονισμό Ύδρευσης ή 

Αποχέτευσης, για την ικανοποίηση των παραπόνων και 
αιτημάτων των πελατών, για την είσπραξη των τελών της 
επιχείρησης καθώς και την έκδοση αδειών σύνδεσης με 
τα δίκτυα ύδρευσης και αποχέτευσης. 

Στις υποχρεώσεις του είναι: 

• Η συμπλήρωση αιτήσεων για νέα συμβόλαια ύδρευ- 
σης-αποχέτευσης ή για ακυρώσεις συμβολαίων. 

• Η κατάρτιση, τροποποίηση και ανάκληση συμβολαί¬ 
ων ύδρευσης-αποχέτευσης καθώς και έκδοση παραστα¬ 
τικών εγγράφων για πληρωμή παγίων τελών. 

■ Η διεκπεραίωση αιτήσεων που αφορούν παλαιούς 
καταναλωτές για τυχόν παλαιά χρέη. 

• Η μέριμνα για επιστροφή εγγυήσεων στους κατανα¬ 
λωτές από συμβόλαια που έχουν ακυρωθεί εφόσον δεν 
υπάρχουν υπόλοιπα οφειλών. 

• Η είσπραξη τελών όπως αυτά ορίζονται από τους 
κανονισμούς για τις συνδέσεις ύδρευσης-αποχέτευσης. 

■ Η έκδοση παραστατικών δικαιολογητικών των ει¬ 
σπράξεων. 

■ Η σύνταξη καταστάσεων ημερήσιων εισπράξεων - 
παρακολούθηση λογαριασμών καταναλωτών. 

• Η ικανοποίηση των παραπόνων και αιτημάτων των 
καταναλωτών. Όταν τα παράπονα των καταναλωτών δεν 
βρίσκουν άμεση ικανοποίηση, οι υποθέσεις παραπέμπο- 
νται στα αρμόδια τμήματα προς επίλυση. Ο πελάτης ενη¬ 
μερώνεται εγγράφως για την έκβαση του αιτήματος του. 

■ Η εξυπηρέτηση των πελατών σε θέματα που τους 
αφορούν σε πλήρη συνεργασία μετά άλλα γραφεία του 
τμήματος και η παρακολούθηση σε καθημερινή βάση 
των καρτελών των καταναλωτών. 

• Η τήρηση και ενημέρωση του αρχείου Μητρώου των 
καταναλωτών. 

• Η παραλαβή και εξέταση των απαιτούμενων δικαιο- 
λογητικών για την έκδοση αδειών σύνδεσης νέων εγκα¬ 
ταστάσεων με το δίκτυο ύδρευσης-αποχέτευσης. 

• Η χορήγηση βεβαιώσεων για την ύπαρξη ή όχι αγω¬ 
γών μπροστά από συγκεκριμένα οικόπεδα. 

■ Η έκδοση διαπιστωτικής πράξης κατόπιν τεχνικού 
ελέγχου για την εξακρίβωση της δυνατότητας σύνδεσης 
με το δίκτυο των οικοδομών ή άλλων εγκαταστάσεων. 

■ Ο έλεγχος και θεώρηση σχεδίων που αφορούν τις 
συνδέσεις με τα δίκτυα ή τον χώρο των υδρομέτρων και 
επί τόπου έλεγχος για την καταλληλότητα του χώρου 
αυτού. 

Άρθρο 33 

Γραφείο Λογιστηρίου - Πληρωμών - 

Προϋπολογισμού και Ελέγχου 

Μεριμνά για την λογιστική παρακολούθηση και διεκ¬ 
περαίωση των εσόδων και εξόδων της επιχείρησης, την 
παρακολούθηση του Προϋπολογισμού, καθώς επίσης 
για τον έλεγχο υλοποίησης αυτών. 

Είναι υπεύθυνο για: 

• Έκδοση χρηματικών ενταλμάτων. 

• Έκδοση γραμματίων είσπραξης. 

• Μεριμνά για εμπρόθεσμη είσπραξη και απόδοση 
υπέρ Τρίτων πάσης φύσεως κρατήσεων, φόρων και 
χαρτοσήμων. 

• Παρακολούθηση Φ.Π.Α. 


•Τήρηση στατιστικών οικονομικών στοιχείων. 

• Σύνταξη αλληλογραφίας σε θέματα οικονομικά. 

• Σύνταξη ισολογισμού, γενικής εκμετάλλευσης, αποτε¬ 
λεσμάτων χρήσης, διάθεσης αποτελεσμάτων σε συνερ¬ 
γασία με τον Δ/ντή Οικονομικών Υπηρεσιών. 

• Παρακολούθηση και εκτέλεση ετήσιου προϋπολογι¬ 
σμού και μέριμνα για τις επιβαλλόμενες αναμορφώσεις 
του. 

• Έλεγχο υλοποίησης προϋπολογισμού. 

• Διενεργεί το σύνολο των πληρωμών και εισπράξεων 
της επιχείρησης ανεξαρτήτως αιτίας, μεριμνά για την 
είσπραξη των οφειλών και θέτει υπόψη των ανωτέρω 
κάθε περίπτωση οφειλής που πρέπει να συζητηθεί. 

• Επιμελείται την τήρηση των προβλεπόμενων βιβλίων 
ταμείου, την συνεχή ενημέρωση αυτών σύμφωνα με τα 
προβλεπόμενα από τον νόμο. 

• Συντάσσει ημερήσια κατάσταση ταμείου, τηρεί τα 
προβλεπόμενα από τον νόμο λογιστικά βιβλία και στοι¬ 
χεία, τα οποία και θέτει υπόψη των ανωτέρων. 

• Επιμελείται την μισθοδοσία του προσωπικού. 

Άρθρο 34 

Γραφείο Προμηθειών Διαχείρισης Υλικών 
και Αποθήκης 

Μεριμνά για την προμήθεια υλικών και εφοδίων, την 
αποθήκευση και φύλαξη, διαχείριση και συντήρηση αυ¬ 
τών, με τρόπο ώστε να εξασφαλίζεται η καλή και αποδο¬ 
τική λειτουργία της επιχείρησης. 

Προμήθειες 

• Προβαίνει σε συνεργασία με τον Προϊστάμενο του 
Τμήματος στο οποίο ανήκει και τον Διευθυντή Διοικη¬ 
τικών και Οικονομικών Υπηρεσιών σε: 

• Κατάρτιση ενιαίου προγράμματος προμηθειών της 
επιχείρησης συνοδευόμενο από έκθεση αιτιολόγησης 
σκοπιμότητας αυτών. 

• Επιβλέπει την διαδικασία προκήρυξης διαγωνισμών, 
αξιολόγησης προσφορών και σύναψης συμβάσεων σύμ¬ 
φωνα με τις ισχύουσες διατάξεις για την προμήθεια υλι¬ 
κών ή αναλώσιμων. Διευκρινίζεται ότι η σύνταξη των 
ειδικών όρων των προμηθειών ή των εργασιών ανήκει 
στο τμήμα εκείνο που προκάλεσε την ενέργεια. 

• Μεριμνά για την συγκρότηση επιτροπών για την διε¬ 
νέργεια διαγωνισμών και για την παραλαβή των υλικών. 

• Μεριμνά για την σύνταξη των πρακτικών των παρα¬ 
πάνω επιτροπών. 

Διαχείριση Υλικών Αποθήκης 

• Έχει την ευθύνη της ορθολογικής διαχείρισης της 
αποθήκης. 

• Επιμελείται της διαδικασίας εισαγωγής και εξαγωγής 
υλικών από και προς την αποθήκη. 

• Επιμελείται της έκδοσης των παραστατικών για όλες 
τις διακινήσεις υλικών από και προς την αποθήκη. 

• Επιμελείται την τήρηση και εφαρμογή κανονισμού 
διαχείρισης υλικών, με συγκροτημένο μηχανογραφικό 
σχέδιο. 

• Μεριμνά για την εκποίηση άχρηστου ή παλαιού υλι¬ 
κού, αφού πρώτα συγκροτηθεί επιτροπή η οποία θα 
αποφασίσει για το υλικό αυτό και θα ενεργήσει για την 
επωφελέστερη αξιοποίηση ή την νομότυπη καταστροφή 
του. 




Τεύχος Β' 3584/11.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


43055 


Άρθρο 35 

Γραφείο Καταγραφής - 

Καταμέτρησης Κατανάλωσης και Ελέγχου - 

Έκδοσης και Βεβαίωσης Λογαριασμών 

Στις αρμοδιότητες του είναι η βεβαίωση κατανάλωσης 
και ο έλεγχος των υδρομέτρων, η επαλήθευση των εν¬ 
δείξεων των υδρομέτρων, ο έλεγχος λειτουργίας αυτών, 
η βεβαίωση κατανάλωσης και έκδοσης λογαριασμών, 
η παρακολούθηση εξόφλησης των λογαριασμών των 
καταναλωτών, η ενημέρωση Μητρώου καταναλωτών. 

Συγχρόνως είναι υπεύθυνο για: 

• Περιοδική λήψη των ενδείξεων υδρομέτρων. 

• Συμπλήρωση βιβλίων διαδρομών. 

■Τήρηση βιβλίου-αρχείου υδροληψιών που βρίσκο¬ 
νται ενεργά ή ακυρώθηκαν. 

• Επαλήθευση μη φυσιολογικών ενδείξεων των υδρο¬ 
μέτρων (υπερβολικές ενδείξεις). 

• Έλεγχος λειτουργίας υδρομέτρων (μετά από αίτηση). 

■ Επισκευή υδρομέτρων, έλεγχος ευαισθησίας και 
σφάλματος, υδραυλική δοκιμή, έγκαιρη γνωστοποίηση 
των αναγκών σε ανταλλακτικά (σε συνεργασία με τεχνική 
υπηρεσία) 

• Μέριμνα αρχειοθέτησης Μητρώου υδρομέτρων. 

• Διανομή αποδείξεων λογαριασμών. 

• Έλεγχος εγκατάστασης υδρομέτρων. 

• Μέριμνα για διακοπές ή επανασυνδέσεις υδροδότη- 
σης καταναλωτών. 

• Η βεβαίωση και χρέωση των μερίδων των κατανα¬ 
λωτών και μεριμνά για την μηχανογραφική έκδοση των 
αποδείξεων. 

• Ο έλεγχος των βιβλίων καταμετρήσεων και καταχώ¬ 
ριση αυτών στις καρτέλες των συνδρομητών. 

■ Η έκδοση βεβαιωτικών καταλόγων, κατάστασης 
ταμείου και γενικά κάθε κατάστασης που αφορά τους 
καταναλωτές. 

■ Η επαλήθευση μη φυσιολογικών ενδείξεων των 
υδρομέτρων (υπερβολικές ενδείξεις). 

• Η τήρηση και ενημέρωση αρχείου Μητρώου κατα¬ 
ναλωτών. 

• Η παρακολούθηση βεβαιωθέντων και εισπραχθέντων 
εσόδων με σκοπό την ενημέρωση του λογιστηρίου. 

• Η τήρηση αρχείου σε θέματα του γραφείου. 

• Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής. 

■ Η παρακολούθηση διακοπών επανασυνδέσεων 
υδροδότησης καταναλωτών 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 
ΚΕΦΑΛΑΙΟ Α' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 
Άρθρο 36 

Διακρίσεις Προσωπικού 

1. Το προσωπικό της Επιχείρησης διακρίνεται σε τα¬ 
κτικό και έκτακτο. 

Τακτικό είναι το προσωπικό που καλύπτει πάγιες 
ανάγκες της επιχείρησης, κατέχει τις οργανικές θέσεις 
που προβλέπονται από τον παρόντα οργανισμό και η 
υπηρεσιακή και εργασιακή του σχέση και κατάσταση 
ρυθμίζονται από τον Ο.Ε.Υ. 


Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη 
και αντιμετώπιση των πρόσκαιρων και έκτακτων ανα¬ 
γκών της επιχείρησης. 

2. Η εργασιακή σχέση που συνδέει το προσωπικό με 
την Δ.Ε.Υ.Α. είναι σχέση εργασίας ιδιωτικού δικαίου, αο¬ 
ρίστου χρόνου για το τακτικό προσωπικό ή ορισμένου 
χρόνου για το έκτακτο. 

3. Ο Γενικός Επιχειρηματικός Διευθυντής προσλαμ¬ 
βάνεται μετά από απόφαση του Δ.Σ. της ΔΕΥΑΒ.Κ. στην 
οποία θα καθορίζονται οι ειδικότεροι όροι της σύμβα¬ 
σης, που πρόκειται να καταρτιστεί. 

Άρθρο 37 

Κάλυψη οργανικών θέσεων 

1. Ο αριθμός των θέσεων του τακτικού προσωπικού 
καθορίζεται με βάση τις ανάγκες της επιχείρησης. 

2. Για την πλήρωση των οργανικών θέσεων απαιτού¬ 
νται τα προβλεπόμενα από τον παρόντα οργανισμό γε¬ 
νικά προσόντα διορισμού σύμφωνα με τις διατάξειςτης 
εκάστοτε ισχύουσας νομοθεσίας. 

3. Επιπλέον κανένα πρόσωπο δεν μπορεί να καταλά¬ 
βει οργανική θέση, αν δεν έχει τα απαιτούμενα για κάθε 
θέση τυπικά και ουσιαστικά προσόντα, όπως αυτά προ- 
βλέπονται από το άρθρο 9 του παρόντος Κανονισμού. 

4. Ο προσλαμβανόμενος πριν καλύψει τη σχετική 
οργανική θέση, διανύει το στάδιο της δοκιμασίας. Στο 
δοκιμαστικό χρονικό διάστημα θεωρείται δόκιμος και η 
εργασιακή του σχέση διέπεται από τον Ο.Ε.Υ. 

5. Ο αριθμός των οργανικών θέσεων μπορεί να αυ- 
ξομειωθεί ανάλογα με τις υπηρεσιακές ανάγκες. Για την 
αυξομείωση των οργανικών θέσεων απαιτείται τροπο¬ 
ποίηση του Ο.Ε.Υ., μετά από απόφαση του Διοικητικού 
Συμβουλίου της επιχείρησης. 

6. Σε περίπτωση μείωσης του αριθμού των οργανικών 
θέσεων το πλεονάζον προσωπικό δεν απολύεται, αλλά 
παραμένει ως υπεράριθμο και τοποθετείται ανάλογα με 
τα προσόντα και την ειδικότητά του. 

Άρθρο 38 

Μητρώο Προσωπικού 

1. Για το προσωπικό της Δ.Ε.Υ.Α. τηρείται Μητρώο, που 
περιέχει για κάθε εργαζόμενο τα παρακάτω στοιχεία: 

• Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

• Τον αριθμό της απόφασης πρόσληψης του, τα τυπικά 
και ουσιαστικά προσόντα του, τον κλάδο και την ειδικό¬ 
τητα του, τις θέσεις στις οποίες τοποθετήθηκε από την 
πρόσληψη του, τον αριθμό των αποφάσεων για οικονο¬ 
μική προαγωγή και λήψη επιδομάτων. 

• Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

2. Το ανωτέρω Μητρώο τηρείται και ενημερώνεται με 
ευθύνη του Γραφείου Προσωπικού. 

Άρθρο 39 

Υποχρεώσεις και καθήκοντα προσωπικού 

Το προσωπικό της Επιχείρησης έχει υποχρέωση και 
καθήκον: 




43056 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3584/11.10.2017 


1. Να γνωρίζει και να τηρεί τις διατάξειςτου παρόντος 
οργανισμού, όπως και κάθε άλλου Κανονισμού της Επι¬ 
χείρησης. 

2. Να εκτελεί το υπηρεσιακό του καθήκον με επιμέλεια 
και ευσυνειδησία. 

3. Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοι¬ 
χεία, όπως και κάθε άλλο περιουσιακό στοιχείο της Επι¬ 
χείρησης που χρησιμοποιεί για την εκτέλεση της υπη¬ 
ρεσίας του. 

4. Να φροντίζει για την καλή συντήρηση των προανα- 
φερόμενων περιουσιακών στοιχείων της Επιχείρησης και 
να προβαίνει στις κατάλληλες υπηρεσιακές ενέργειες για 
την καλή συντήρηση βελτίωση ή αντικατάστασή τους. 

5. Να προσέρχεται έγκαιρα στην Υπηρεσία του και να 
αποχωρεί από αυτή μετά τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

6. Να ενημερώνει αμέσως τον προϊστάμενο του ή το 
γραφείο προσωπικού της Επιχείρησης σε περίπτωση 
απουσίας λόγω ασθένειας ή άλλης ανώτερης βίας. 

7. Να αναφέρει γραπτά και έγκαιρα στο γραφείο προ¬ 
σωπικού της Επιχείρησης κάθε μεταβολή της ατομικής 
ή οικονομικής του κατάστασης. 

8. Να αναφέρει ιεραρχικά στην υπηρεσία του κάθε τι 
που από τη φύση της δουλειάς του διαπιστώνει ότι μπο¬ 
ρεί να προκαλέσει υλική ή ηθική ζημιά στην Επιχείρηση. 

9. Να εκτελεί πρόθυμα τις οδηγίες των προϊσταμένων 
του και να συμπεριφέρεται σε όλο το προσωπικό με ευ¬ 
γένεια και τον επιβαλλόμενο κατά περίπτωση σεβασμό. 

10. Να εκτελεί υποχρεωτικά κάθε εντολή του προϊστα¬ 
μένου του. Μετά την εκτέλεση της εντολής και εφόσον 
κατά την κρίση του αυτή ήταν πέραν από τις υπηρεσια¬ 
κές του υποχρεώσεις, μπορεί να υποβάλλει τις αντιρρή¬ 
σεις τους με γραπτή αναφορά στα αρμόδια πειθαρχικά 
όργανα, τα οποία εξετάζουν την αναφορά και αν κριθεί 
βάσιμη κινείται η πειθαρχική διαδικασία. 

11. Το προσωπικό έχει υποχρέωση, τηρώντας την ιε¬ 
ραρχία, να αναφέρεται και να υποβάλλει κάθε αίτηση, 
σύσταση ή παράπονο για οποιοδήποτε θέμα. 

12. Επιτρέπεται η παράκαμψη της ιεραρχίας μόνο σε 
κατεπείγουσες περιστάσεις και με την υποχρέωση της 
ενημέρωσης κατά τη σειρά της ιεραρχίας, του αρμοδίου 
Προϊσταμένου. 

13. Ακόμα επιτρέπεται παράκαμψη της ιεραρχίας, όταν 
ο εργαζόμενος μετά την πάροδο ενός μηνάς από την 
υποβολή της αίτησης, αναφοράς κ.λπ. δεν έλαβε απά¬ 
ντηση από τον προϊστάμενο, στον οποίο απευθύνθηκε. 
Κάθε άλλη υπέρβαση της ιεραρχίας μπορεί να αποτελέ- 
σει πειθαρχικό παράπτωμα. 

14. Κάθε προϊστάμενος είναι υπεύθυνος για την τή¬ 
ρηση της πειθαρχίας και την ακριβή εκτέλεση των υπη¬ 
ρεσιακών εντολών από τους υφισταμένους του, παρέ¬ 
χοντας κάθε οδηγία και διευκόλυνση για την αρτιότερη 
εκτέλεση του υπηρεσιακού έργου και την αύξηση της 
παραγωγικότητας γενικότερα. 

15. Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και τις 
υποχρεώσεις του, το περιεχόμενο των εγκυκλίων, υπηρε¬ 


σιακών οδηγιών, διαταγών και ανακοινώσεων, που έχουν 
σχέση μετην εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 

ΚΕΦΑΛΑΙΟ Β' 

ΠΡΟΣΛΗΨΗ ΠΡΟΣΩΠΙΚΟΥ 

Άρθρο 40 

Πρόσληψη Τακτικού Προσωπικού 

1. Η πρόσληψη του τακτικού προσωπικού γίνεται εφό¬ 
σον υπάρχουν κενές οργανικές θέσεις και πάγιες ανάγκες 
της επιχείρησης, από το Διοικητικό Συμβούλιο που βε¬ 
βαιώνονται με γραπτές εισηγήσεις του Διευθυντή ή του 
αρμόδιου Προϊσταμένου. Κάθε προσλαμβανόμενος πρέ¬ 
πει να έχει τα προβλεπόμενα από τον Ο. Ε.Υ. προσόντα 
της αντίστοιχης ειδικότητας. 

2. Η πρόσληψη του τακτικού προσωπικού γίνεται από 
το Δ.Σ. λαμβανομένων υπόψη των διατάξεων της εκά- 
στοτε ισχύουσας νομοθεσίας, μετά από εισήγηση του 
Γενικού Επιχειρηματικού Διευθυντή και κατόπιν προκή¬ 
ρυξης της θέσης. 

3. Κάθε πρόσληψη είναι δοκιμαστική. Ο χρόνος της 
δοκιμής είναι ένα έτος πραγματικής υπηρεσίας, στη 
διάρκεια του οποίου με αιτιολογημένη απόφαση του 
Διοικητικού Συμβουλίου είναι δυνατή η απόλυση, αν 
ο εργαζόμενος δεν μπορεί να ανταποκριθεί στα καθή¬ 
κοντα της ειδικότητας για την οποία προσλήφθηκε. Το 
αργότερο μέσα σε ένα μήνα από τη συμπλήρωση του 
έτους της δοκιμαστικής υπηρεσίας το Διοικητικό Συμ¬ 
βούλιο πρέπει να αποφασίσει για την ένταξη στο τακτικό 
προσωπικό ή την απόλυσή του. Αν δεν αποφανθεί, μετά 
την παρέλευση της παραπάνω προθεσμίας η πρόσληψη 
γίνεται αυτοδίκαια οριστική. 

Άρθρο 41 

Πρόσληψη έκτακτου προσωπικού 

Η πρόσληψη του έκτακτου προσωπικού γίνεται μετά 
από εισήγηση του Γεν. Επιχειρηματικού Δ/ντή από το 
Δ.Σ. λαμβανομένων υπόψη των διατάξεων της εκάστοτε 
ισχύουσας νομοθεσίας. 

Η εισήγηση του Γενικού Επιχειρηματικού Διευθυντή 
πρέπει να αιτιολογεί την ανάγκη που επιβάλλει την πρό¬ 
σληψη του έκτακτου προσωπικού. 

Άρθρο 42 

Γενικά προσόντα πρόσληψης 

1. Κάθε πρόσωπο που προσλαμβάνεται σε οργανική 
θέση πρέπει: 

• Να έχει Ελληνική ιθαγένεια ή να είναι πολίτης κράτους 
μέλους της Ευρωπαϊκής Ένωσης. 

■ Να κριθεί ικανό για την εργασία που πρόκειται να 
προσφέρει ύστερα από εξέταση της υγειονομικής υπη¬ 
ρεσίας του ΙΚΑ ή από Γενικό Κρατικό Νοσοκομείο. 

■ Να έχει τα τυπικά και ουσιαστικά προσόντα της ει¬ 
δικότητας για την οποία προσλαμβάνεται, όπως αυτά 
προκύπτουν από το άρθρο 9 του παρόντος οργανισμού. 

• Να μην έχει παραπεμφθεί και δικαστεί ή να μην έχει 
καταδικαστεί για κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκοντος ή άλλο παρεμφερές αδίκημα. 

• Οι άρρενες να έχουν εκπληρώσει τις στρατιωτικές τους 
υποχρεώσεις, ή να έχουν απαλλαγεί νόμιμα απ' αυτές. 

2. Για την απόδειξη της συνδρομής των παραπάνω 
προϋποθέσεων, το προσλαμβανόμενο προσωπικό πρέ¬ 
πει να υποβάλλει τα από την Επιχείρηση και την κείμενη 
νομοθεσία απαιτούμενα δικαιολογητικά. 

Άρθρο 43 

Κωλύματα Διορισμού 

1. Η έλλειψη κάποιου από τα απαιτούμενα προσό¬ 
ντα πρόσληψης αποτελεί κώλυμα για την πρόσληψη 
τακτικού προσωπικού. 

2. Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από την θέση υπαλ¬ 
λήλου του Δημοσίου, ΟΤΑ ή Ν.Π.Δ.Δ. 

3. Η τυχόν παραγραφή αδικήματος από εκείνα που η 
παραπομπή ή καταδίκη αποτελεί κώλυμα πρόσληψης 
δεν αίρει το κώλυμα. Αντίθετα, αίρεται το κώλυμα σε 
περίπτωση απονομής χάριτος. 

Άρθρο 44 

Πρόσληψη κατά παράβαση του Ο.Ε.Υ. 

Πρόσληψη τακτικού προσωπικού με παράβαση του 
Ο.Ε.Υ. ανακαλείται μέσα σε διάστημα το πολύ ενός έτους. 
Αν το πρόσωπο που προσλήφθηκε συντέλεσε στην αντι¬ 
κανονική πρόσληψή του, τότε η πρόσληψη ανακαλείται 
και μετά την παρέλευση του έτους. Η ανάκληση έχει την 
έννοια ότι η εργασιακή σύμβαση είναι άκυρη από την 
αρχή. 

ΚΕΦΑΛΑΙΟ Γ' 

ΑΠΟΔΟΧΕΣ ΠΡΟΣΩΠΙΚΟΥ 

Άρθρο 45 

Μισθολογική Κατάταξη και εξέλιξη Προσωπικού 

1. Οι εργαζόμενοι της Δ.Ε.Υ.Α.Β.Κ. αμείβονται, εφόσον 
διαθέτει σωματείο που είναι μέλος της Π.Ο.Ε. - Δ.Ε.Υ.Α., με 
τη συλλογική σύμβαση της Π.Ο.Ε. - Δ.Ε.Υ.Α. διαφορετικά 
αμείβονται με συλλογικές συμβάσεις εργασίας της ειδι¬ 
κότητας των, ή με ομοιοεπαγγελματικές συμβάσεις, ή με 
επιχειρησιακή σύμβαση, μετά από συμφωνία Διοίκησης 
και εργαζομένων, όπου και καθορίζονται τα μισθολογικά 
κλιμάκια αυτών, ο τρόπος αμοιβής του προσωπικού, τα 
επιδόματα ή μισθολογική εξέλιξη, οι διάφορες παρο¬ 
χές, οι ηθικές και υλικές αμοιβές καθώς και κάθε είδους 
παροχές που προβλέπεται μέσα από αυτή. Οι εν λόγω 
αποδοχές δεν πρέπει να υπολείπονται σε επιχειρησιακή 
σύμβαση ή συλλογική σύμβαση ειδικότητας. 

2. Οι αποδοχέςτου Γεν. Επιχειρηματικού Δ/ντή και των 
Διευθυντών Υπηρεσιών καθορίζονται με αιτιολογημένη 
απόφαση του Διοικητικού Συμβουλίου. Οι εν λόγω απο¬ 
δοχές δεν πρέπει να υπολείπονται σε καμιά περίπτωση 
των αποδοχών που προκύπτουν από οποιαδήποτε άλλη 
Σ.Σ.Ε. ή επιχειρησιακή σύμβαση ή συλλογική σύμβαση 
ειδικότητας. 

3. Στο Δ/ντή Διοικητικών Υπηρεσιών και στον Δ/ντή 
Τεχνικής Υπηρεσίας καταβάλλεται επίδομα για τη σύ¬ 
νταξη του Προϋπολογισμού στον πρώτο και Τεχνικού 
Προγράμματος στο δεύτερο ίσο με το 100% των ακαθά¬ 
ριστων αποδοχών ενός μηνός. Στον Δ/ντή Οικονομικών 


Υπηρεσιών καταβάλλεται επίδομα ισολογισμού ίσο με 
το 100% των ακαθάριστων αποδοχών ενός μηνός. Τα 
ανωτέρω επιδόματα καταβάλλονται εντός μηνός από 
την έγκρισή τους. 

4. Χορηγείται στο μόνιμο τακτικό διαβαθμισμένο 
προσωπικό του Δήμου που έχει αποσπαστεί στην ΔΕΥ- 
ΑΒ.Κ. (και για όσο διαρκεί η απόσπαση) μηνιαίο επίδομα 
εξομάλυνσης στον μισθό τους επιπρόσθετα στον ήδη 
διαμορφωμένο μισθό τους από τον Δήμο, τόσο ώστε να 
εξισώνεται ο μισθός τους με αυτόν αντίστοιχου εργαζό¬ 
μενου στην ΔΕΥΑ.Β.Κ. με σύμβαση εργασίας ιδιωτικού 
δικαίου αναλογών προσόντων. 

5. Με απόφαση του Δ.Σ. είναι δυνατόν να χορηγείται 
στον Γεν. Επιχειρηματικό Δ/ντή, Διευθυντές της Δ.Ο.Υ,Τ.Υ. 
και Υπηρεσίας Επεξεργασίας Λυμάτων πρόσθετα επιδό¬ 
ματα παραγωγικότητας, υπολογιζόμενα σε ποσοστό επί 
των πραγματοποιούμενων κερδών της Επιχείρησης, το 
ύψος του οποίου ορίζεται με την ίδια απόφαση του Δ.Σ. 

Άρθρο 46 

Κλάδοι των θέσεων του Προσωπικού 

Οι θέσεις του τακτικού προσωπικού της Δ.Ε.Υ.Α. κατα¬ 
τάσσονται στους ακόλουθους κλάδους: 

• Υποχρεωτική εκπαίδευση (ΥΕ): Ως τυπικό προσόν 
διορισμού ορίζεται απολυτήριος τίτλος Υποχρεωτικής 
Εκπαίδευσης (δηλ. απολυτήριο τριταξίου Γυμνασίου ή για 
αποφοίτους μέχρι το 1980 απολυτήριο Δημοτικού Σχο¬ 
λείου) ή τίτλος κατώτερης Τεχνικής Σχολής ή εμπειρία. 

• Δευτεροβάθμια Εκπαίδευση (ΔΕ): Ως τυπικό προσόν 
διορισμού ορίζεται το δίπλωμα επαγγελματικής κατάρ¬ 
τισης ΙΕΚ απολυτήριο Εξαταξίου Γυμνασίου ή Λυκείου 
(Γενικού, Πολυκλαδικού,Τεχνικού) ήτίτλοΤεχνικής Επαγ¬ 
γελματικής Δευτεροβάθμιας εκπαίδευσης ή Σχολής μαθη¬ 
τείας ΟΑΕΔ του ν. 1346/1983 ήπτυχίοτων μέσωνΤεχνικών 
Σχολών που καταργήθηκαν με το ν. 576/1977, ή άλλους 
τίτλους ισότιμων σχολών της ημεδαπής ή αλλοδαπής. 

■ Τεχνολογική Εκπαίδευση (ΤΕ): Ως τυπικό προσόν 
διορισμού ορίζεται το πτυχίο ή δίπλωμα του Τ.Ε.Ι. ή του 
Κ.Α.Τ.Ε.Ε. ή ισότιμων σχολών της ημεδαπής ή αλλοδαπής. 

■ Πανεπιστημιακή Εκπαίδευση (ΠΕ): Ως τυπικό προ¬ 
σόν διορισμού ορίζεται το πτυχίο ή δίπλωμα τμήματος 
ή σχολής ΑΕΙ ή ισότιμο της αλλοδαπής. 

ΚΕΦΑΛΑΙΟ Ε' 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

Άρθρο 47 

Είδη αδειών 

Οι άδειες απουσίας διακρίνονται σε: 

1. Κανονικές 

2. Για λόγους υγείας - εγκυμοσύνης 

3. Χωρίς αποδοχές 

4. Ειδικές 

5. Γονικές 

6. Ολιγόωρης απουσίας 

Άρθρο 48 

Κανονικές Άδειες 

Οι κανονικές άδειες χορηγούνται στους εργαζόμενους 
όπως καθορίζεται κάθε φορά από τη σχετική νομοθεσία 
και τις αποφάσεις του Υπουργείου Εργασίας, με τρόπο 

που να επιτρέπει την κανονική και εύρυθμη λειτουργία 
της επιχείρησης. 

Άρθρο 49 

Άδειες για λόγους υγείας - εγκυμοσύνης 

Σε κάθε εργαζόμενο χορηγείται άδεια απουσίας για λό¬ 
γους υγείας εφόσον προκύπτει από γραπτή γνωμάτευση 
του αρμόδιου ιατρού ή επιτροπής του ΙΚΑ, σύμφωνα με 
τα οριζόμενα από την εργατική νομοθεσία. 

Στις έγκυες εργαζόμενες στη Δ.Ε.Υ.Α. χορηγείται άδεια 
σύμφωνα με τα οριζόμενα από την εργατική νομοθεσία, 
ύστερα από την προσκόμιση του πιστοποιητικού εγκυ¬ 
μοσύνης από τον αρμόδιο ιατρό του ΙΚΑ. 

Στις μητέρες εργαζόμενες χορηγείται μειωμένο ωρά¬ 
ριο εργασίας σύμφωνα με τα οριζόμενα από την εκά- 
στοτε ισχύουσα εργατική νομοθεσία. 

Άρθρο 50 

Άδειες χωρίς αποδοχές 

Κάθε εργαζόμενος έχει το δικαίωμα, μετά την εξάντληση 
της ετήσιας κανονικής του άδειας να λάβει άδεια απουσίας 
χωρίς αποδοχές για πραγματικά σοβαρούς λόγους, σύμφω¬ 
να με τα οριζόμενα στην κάθε φορά ισχύουσα νομοθεσία. 

Άρθρο 51 

Ειδικές άδειες 

Α. Ειδικές άδειες με απόφαση του Γενικού Επιχειρημα¬ 
τικού Διευθυντή είναι: 

1. Σε περίπτωση γάμου χορηγείται άδεια με αποδοχές 
10 ημερών. 

2. Σε περίπτωση γέννησης παιδιού χορηγείται στον 
πατέρα άδεια με αποδοχές 3 ημερών. 

3. Σε περίπτωση θανάτου συζύγου ή συγγενούς μέχρι 
1 ου βαθμού άδεια με αποδοχές 3 ημερών. 

4. Σε περίπτωση συμμετοχής εργαζομένων σε σεμι¬ 
νάρια που θα διοργανώσει η ίδια η Επιχείρηση ή άλλος 
φορέας, ανάλογη άδεια απουσίας με αποδοχές. 

5. Σε περίπτωση εκλογών (Βουλευτικών ή Δημοτικών) 
ανάλογη άδεια με αποδοχές όπως ανακοινώνεται κάθε 
φορά. 

6. Γονική άδεια με πλήρεις αποδοχές μέχρι τρεις ημέ¬ 
ρες (3) το έτος 

7. Αιμοδοτική άδεια με πλήρεις αποδοχές μέχρι δύο (2) 
ημέρες με προσκόμιση σχετικής βεβαίωσης αιμοδοσίας 
του Νοσοκομείο για κάθε φορά. 

Β. Ειδικές άδειες με απόφαση του Δ.Σ. κατόπιν εισήγη¬ 
σης του Γενικού Επιχειρηματικού Διευθυντή είναι: 

1. Σε περίπτωση συμμετοχής σε τμηματικές ή πτυχια¬ 
κές εξετάσεις ανωτέρων ή ανωτάτων σχολών διάρκειας 
μέχρι 15 η μέρες το έτος για τόσα έτη όσα είναι και τα έτη 
σπουδών της σχολής αυξημένα κατά δύο. 

2. Σε περίπτωση συμμετοχής του εργαζομένου σε σε¬ 
μινάρια ή εκθέσεις στο εξωτερικό, ανάλογη άδεια απου¬ 
σίας, με αποδοχές. 

Άρθρο 52 

Άδειες ολιγόωρης απουσίας 

Στη διάρκεια της εργασίας ο Γενικός Επιχειρηματικός 
Διευθυντής ή οι Διευθυντές Υπηρεσιών δύνανται να χο¬ 
ρηγούν ολιγόωρη άδεια απουσίας στον εργαζόμενο για 


σοβαρούς κατά την κρίση του λόγους και μέχρι συνολικά 
8 ώρες το χρόνο. Οι πάνω των 8 ωρών ολιγόωρες άδειες 
αφαιρούνται απάτην κανονική άδεια. 

ΚΕΦΑΛΑΙΟ ΣΤ' 

ΠΕΙΘΑΡΧΙΚΟ ΔΙΚΑΙΟ 

Άρθρο 53 

Πειθαρχικές Παραβάσεις 

1. Κάθε παράβαση υπηρεσιακού καθήκοντος, που 
οφείλεται σε πρόθεση ή βαριά αμέλεια του εργαζόμε¬ 
νου, αποτελεί πειθαρχικό παράπτωμα. 

2. Το υπηρεσιακό καθήκον προσδιορίζεται με βάση 
τις υποχρεώσεις που απορρέουν για το προσωπικό από 
τη σύμβαση εργασίας (Ο.Ε.Υ.), τις οδηγίες και διαταγές 
των ιεραρχικά προϊσταμένων καθώς και από τη φύση 
της υπηρεσίας κάθε ειδικότητας και θέσης, όπως το πε¬ 
ριεχόμενο της καθορίζεται από τους κανόνες επιστήμης 
και τέχνης, από τους κανόνες της κοινής πείρας, από τις 
συνήθειες που έχουν παγιωθεί στη Δ.Ε.Υ.Α. και τους κα¬ 
νόνες της καλής πίστης και του κοινωνικού σκοπού που 
εξυπηρετεί η Δ.Ε.Υ.Α. 

Άρθρο 54 

Πειθαρχικά παραπτώματα 

1. Πειθαρχικό παράπτωμα συνιστά κάθε υπαίτια πράξη 
ή παράλειψη του εργαζομένου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α. 

Το υπηρεσιακό καθήκον προσδιορίζεται από τον Ο.Ε.Υ. 
τις οδηγίες και τις διατάξεις των ιεραρχικά προϊσταμέ¬ 
νων, καθώς και από τη φύση της υπηρεσίας κάθε ειδι¬ 
κότητας και θέσης όπως το περιεχόμενο καθορίζεται 
από τους κανόνες της επιστήμης και της τέχνης, από 
τους κανόνες της κοινωνικής πείρας και τους κανόνες 
της καλής πίστης και του κοινωνικού σκοπού που εξυ¬ 
πηρετεί η Δ.Ε.Υ.Α. 

Ενδεικτικά πειθαρχικά παραπτώματα είναι: 

■ Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέναντι σε υφιστα¬ 
μένους, προϊσταμένους όσο και σε τρίτους. 

• Η αδιαφορία, η αμέλεια, η ατελής εκτέλεση, η αδικαιο¬ 
λόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

• Η αδικαιολόγητα καθυστερημένη προσέλευση ή πρό¬ 
ωρη αποχώρηση από την εργασία, καθώς και η αδικαιο¬ 
λόγητη διακοπή της. 

■ Η παράλειψη άσκησης του επιβεβλημένου υπηρε¬ 
σιακού ελέγχου. 

• Η με οποιοδήποτε τρόπο δυσφήμιση της επιχείρησης 
και του προσωπικού της. 

• Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λπ.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειας των. 

• Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπό τη λήψη ανακριβών 
στοιχείων για την προσωπική ή οικογενειακή κατάσταση, 
με σκοπό τη λήψη οποιωνδήποτε επιδομάτων ή παροχών. 

• Η επέμβαση στους εγκατεστημένους μετρητές χωρίς 
εντολή της αρμόδιας υπηρεσίας. 

• Η χρησιμοποίηση τρίτων προσώπων για απόκτηση 
εύνοιας υπηρεσιακής. 

• Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

■ Η υπεξαίρεση των περιουσιακών στοιχείων της 
Δ.Ε.Υ.Α. 

• Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

• Η άμεση ή η έμμεση συμμετοχή σε δημοπρασία ανά¬ 
θεσης έργων ή προμηθειών της επιχείρησης. 

• Η μη τήρηση του ωραρίου εργασίας που έχει ορισθεί. 

■ Η άρνηση εκτέλεσης εντολής για μετακίνηση από 
τμήμα σε τμήμα παρεμφερές και εφόσον δεν δημιουρ- 
γείται βλαπτική μεταβολή των συνθηκών εργασίας για 
τον εργαζόμενο. 

• Η χρησιμοποίηση περιουσιακών στοιχείων της επι¬ 
χείρησης που είναι εμπιστευμένα στον εργαζόμενο για 
διεκπεραίωση ξένων με την επιχείρηση έργων, ή η ιδιο¬ 
ποίηση περιουσιακών στοιχείων της Δ.Ε.Υ.Α. 

• Η τέλεση σε βάρος της Δ.Ε.Υ.Α. ενός από τα ποινικά 
αδικήματα που αποτελούν κώλυμα πρόσληψης, σύμφω¬ 
να με το άρθρο 43 του παρόντος Οργανισμού. 

• Κάθε παράβαση του παρόντος Οργανισμού, όπως και 
κάθε άλλου κανονισμού της Επιχείρησης ή των αποφά¬ 
σεων και εντολών της Διοίκησης, της Γενικής Διεύθυνσης 
και των Διευθυντών των Υπηρεσιών. 

Άρθρο 55 
Πειθαρχικές Ποινές 

• Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

• Για το ίδιο πειθαρχικό παράπτωμα επιτρέπεται να 
επιβληθεί μόνο μία φορά πειθαρχική ποινή. 

■ Πειθαρχική ποινή δεν επιβάλλεται για πειθαρχικό 
παράπτωμα που δεν προβλέπεται από τον παρόντα 
Οργανισμό. 

• Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. 

• Οι πειθαρχικές ποινές διακρίνονται: 

• Η προφορική ή γραπτή παρατήρηση. Επιβάλλεται για 
παραπτώματα των μισθωτών μικρής σημασίας. Είναι η 
ελαφρότερη από τις πειθαρχικές ποινές (καθαρά ηθική). 

■ Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτώ¬ 
ματα των μισθωτών και σε περίπτωση υποτροπής των 
παραπτωμάτων που τιμωρούνται με παρατήρηση. 

• Το πρόστιμο μέχρι και τις αποδοχές δύο μηνών. Επι¬ 
βάλλεται σε βαρύτερα πειθαρχικά παραπτώματα. 

• Η προσωρινή απόλυση (αργία) μέχρι τρεις μήνες σε 
κάθε ημερολογιακό έτος. Επιβάλλεται σε σοβαρά πειθαρ¬ 
χικά παραπτώματα, που διαπράττονται καθ' υποτροπή. 

• Η οριστική απόλυση. Επιβάλλεται όταν ο εργαζόμενος: 

• Διαπράξει σε βάρος της Δ.Ε.Υ.Α. ένα από τα ποινικά 
αδικήματα που αποτελούν κώλυμα πρόσληψης και 

• τιμωρηθεί πέντε φορές μέσα σε ένα έτος με ποινή προ¬ 
στίμου ή προσωρινής παύσης ή και τα δύο είδη ποινής. 


Άρθρο 56 

Πειθαρχικές διαδικασίες Τα πειθαρχικά όργανα 
διακρίνονται σε μονομελή και πολυμελή. 

Μονομελή όργανα είναι: 

> Ο Γενικός Επιχειρηματικός Διευθυντής για όλο το 
προσωπικό. 

> Οι Διευθυντές υπηρεσιών για το προσωπικό που 
υπάγεται στην υπηρεσία τους. 

> Οι Προϊστάμενοι Τμημάτων για το προσωπικό που 
υπάγεται στο τμήμα τους. 

> Ο Γενικός Επιχειρηματικός Διευθυντής, οι Διευθυντές 
υπηρεσιών και οι Προϊστάμενοι Τμημάτων δικαιούνται 
να επιβάλλουν τις πειθαρχικές ποινές της προφορικής ή 
γραπτής παρατήρησης, της έγγραφης επίπληξης και του 
προστίμου μέχρι τις αποδοχές: 

• Δύο ημερών ο Προϊστάμενος Τμήματος 

• Πέντε ημερών οι Διευθυντές Υπηρεσιών 

• Οκτώ ημερών ο Γενικός Επιχειρηματικός Διευθυντής 

> Το πενταμελές Πειθαρχικό Συμβούλιο που συγκρο¬ 
τείται από τον Πρόεδρο του Δ.Σ. της Δ.Ε.Υ.Α. δύο μέλη 
του Διοικητικού Συμβουλίου, που ορίζονται από αυτό, 
τον Γενικό Επιχειρηματικό Διευθυντή και τον Διευθυντή 
της Υπηρεσίας στην οποία ανήκει ο εργαζόμενος που 
παραπέμπεται. 

Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλ¬ 
λει όλες τις ποινές που προβλέπονται από το άρθρο 55. 
Δηλαδή από την προφορική παρατήρηση μέχρι και την 
οριστική απόλυση. 

• Το πρόστιμο υπολογίζεται επί των τακτικών αποδο¬ 
χών και παρακρατείται από τον πρώτο μετά την από¬ 
φαση μήνα. 

• Οι τιμωρημένοι με προσωρινή ή οριστική απόλυση 
τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

• Οι πειθαρχικές παραβάσεις των Διευθυντών 
υπηρεσιών τιμωρούνται με απόφαση του Διοικητικού 
Συμβουλίου της Επιχείρησης ύστερα από εισήγηση του 
Γεν. Επιχ. Διευθυντή. 

• Οι πειθαρχικές παραβάσεις του Γεν. Επιχειρηματικού 
Διευθυντού τιμωρούνται με απόφαση του Διοικητικού 
Συμβουλίου της Επιχείρησης ύστερα από εισήγηση του 
Προέδρου της Δ.Ε.Υ.Α. 

• Το Διοικητικό συμβούλιο μπορεί να εξετάζει πειθαρ¬ 
χικά παραπτώματα σε πρώτο βαθμό και σε δεύτερο κα¬ 
τόπιν εφέσεως του τιμωρηθέντος. 

• Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζομένου, το ύψος 
της υλικής ή ηθικής βλάβης που έχει υποστεί η επιχείρη¬ 
ση, τυχόν υποτροπή ή συρροή παραπτωμάτων. 

• Σε περίπτωση συρροής παραπτωμάτων επιβάλλεται 
η ποινή που αντιστοιχεί στο βαρύτερο παράπτωμα. 

Άρθρο 57 
Απολογία 

• Με εξαίρεση την προφορική ή γραπτή παρατήρηση, 
καμία πειθαρχική ποινή δεν επιβάλλεται χωρίς προη¬ 
γούμενη έγγραφη, επί αποδείξει κλήση σε απολογία του 
εργαζομένου. 




43060 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3584/11.10.2017 


• Η απολογία υποβάλλεται μέσα σε πέντε (5) ημέρες 
από της επιδόσεως της έγκλησης. Εάν παρέλθει η προ¬ 
θεσμία χωρίς να συνταχθεί απολογία, συντάσσεται η πει¬ 
θαρχική απόφαση η οποία κοινοποιείται με απόδειξη 
στον καταδικασθέντα. 

• Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. 

Ο εργαζόμενος μέσα σε πέντε (5) ημέρες από της 
κοινοποιήσεως σε αυτόν της πειθαρχικής απόφασης 
δικαιούται να ασκήσει έφεση ενώπιον του Διοικητικού 
Συμβουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς 
δικαιολογημένες να περιέχουν τα πραγματικά περιστα¬ 
τικά του πειθαρχικού παραπτώματος και το χρόνο που 
έγινε αυτό. 

Το Διοικητικό Συμβούλιο μπορεί με απόφαση του να 
ορίσει σε ένα από τα μέλη του ή σε κάποιον από τους 
Διευθυντές υπηρεσιών να αναθέτει τη διενέργεια ένορ¬ 
κης διοικητικής εξέτασης. Ο αναλαμβανων το εν λόγω 
έργο πρέπει εντός μηνός να υποβάλλει στο Διοικητικό 
Συμβούλιο το πόρισμα της εξέτασης. 

Άρθρο 58 

Βιβλίο ποινών 

Το Γραφείο Προσωπικού της Υπηρεσίας τηρεί βιβλίο 
ποινών στο οποίο οφείλει να αναγράφει: 

• Το ονοματεπώνυμο του μισθωτού στον οποίο επι¬ 
βλήθηκε η ποινή. 

• Η αιτία επιβολής αυτής. 

• Η ημερομηνία παρακράτησης του προστίμου και ο 
αριθμός της σχετικής απόφασης. 

•Το είδος της ποινής. 

Άρθρο 59 

Παραγραφή πειθαρχικών παραπτωμάτων 

•Τα πειθαρχικά παραπτώματα παραγράφονται εάν πε¬ 
ράσει χρόνος από την ημέρα διάπραξης εφόσον έγιναν 
γνωστά στα όργανα που ασκούν την πειθαρχική δίωξη. 

• Διαφορετικά μετά ένα έτος από την ημέρα που έλα¬ 
βαν γνώση τα όργανα αυτά. 

• Η παραγραφή προγενέστερου πειθαρχικού παραπτώ¬ 
ματος αναβάλλεται για όσο χρόνο διαρκεί η πειθαρχική 
διαδικασία που κινήθηκε για μεταγενέστερο παράπτωμα. 

• Πειθαρχικό παράπτωμα που έχει παραγραφεί και 
διατυπώνεται στη διερεύνηση άλλου παραπτώματος, 
λαμβάνεται υπόψη στο μέγεθος της ποινής που τυχόν 
θα επιβληθεί. 

• Όταν ασκηθεί πειθαρχική δίωξη και κλήση σε απολο¬ 
γία το παράπτωμα παραγράφεται αν μέσα σε ένα έτος 
από την κλήση σε απολογία δεν εκδοθεί απόφαση αρ¬ 
μοδίου πειθαρχικού οργάνου. 

•Το Διοικητικό Συμβούλιο μπορεί να συγκροτεί εξετα¬ 
στική επιτροπή για κάθε περίπτωση σοβαρού πειθαρχι¬ 
κού παραπτώματος που θα ερευνά όλες τις εκδοχές και 
τις πτυχές κατά την κρίση της. Η εξεταστική επιτροπή 
συγκροτείται από μέλη του Δ.Σ. και από υπηρεσιακούς 
παράγοντες. Η εξεταστική επιτροπή προβαίνει σε κάθε 
ενέργεια που κρίνει απαραίτητη για τη διερεύνηση του 
πειθαρχικού παραπτώματος. Μετά το πέρας των ενερ¬ 
γειών της, υποβάλλει πόρισμα το Διοικητικό Συμβούλιο 


που αξιολογεί και κρίνει ελεύθερα μαζί με τα υπόλοιπα 
στοιχεία για την έκδοση της απόφασης του, χωρίς να 
δεσμεύεται από αυτό. 

• Η κίνηση της πειθαρχικής δίωξης και η επιβολή πει¬ 
θαρχικής ποινής καθώς και της ποινής της οριστικής 
απόλυσης είναι ανεξάρτητη από την κίνηση της ποινικής 
δίωξης ακόμα και σε περιπτώσεις που ο νόμος προαπαι¬ 
τεί την υποβολή μήνυσης ή έγκλησης. 

• Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο που 
τιμωρήθηκε με ποινή οριστικής απόλυσης να ζητήσει με 
αίτηση του την επανάληψη της πειθαρχικής διαδικασίας 
από το Διοικητικό Συμβούλιο. 

ΑΠΟΆΥΣΗ ΠΡΟΣΩΠΙΚΟΥ 

ΚΕΦΑΛΑΙΟ Ζ 

ΛΥΣΗ ΤΗΣ ΕΡΓΑΣΙΑΚΗΣ ΣΧΕΣΗΣ 

Άρθρο 60 

Αυτοδίκαιη λύση της εργασιακής σύμβασης 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργαζό¬ 
μενος θα συμπληρώσεις όλες τις προϋποθέσεις για συ- 
νταξιοδότηση λόγω γήρατος, όπως αυτές καθορίζονται 
και απαιτούνται από τους ισχύοντες κάθε φορά νόμους. 

2. Αν ο εργαζόμενος παρά τη συμπλήρωση του ορίου 
ηλικίας δεν συγκεντρώσει τις απαιτούμενες ημέρες ερ¬ 
γασίας για τη συνταξιοδότηση του, το Διοικητικό Συμ¬ 
βούλιο, μετά από αίτηση του, μπορεί να παρατείνει την 
εργασιακή σύμβαση μέχρι την συμπλήρωση των ημερών 
αυτών, όχι όμως πέρα από το 70ο έτος ηλικίας του και 
εφόσον το επιτρέπει η υγεία του. 

Άρθρο 61 

Απόλυση Τακτικού Προσωπικού 

Το τακτικό προσωπικό της Δ.Ε.Υ.Α. απολύεται με 
απόφαση του Διοικητικού Συμβουλίου και ύστερα από 
γραπτή καταγγελία της εργασιακής σύμβασης στις ακό¬ 
λουθες περιπτώσεις: 

• Αν του επιβληθεί η πειθαρχική ποινή της οριστικής 
απόλυσης. 

• Αν απουσιάσει αδικαιολόγητα από την υπηρεσία του 
επί 5 συνεχείς εργάσιμες ημέρες ή 25 εργάσιμες ημέρες 
συνολικά μέσα στο ίδιο έτος. 

• Ο εργαζόμενος απολύεται ή αποχωρεί από την εργα¬ 
σία του σε περίπτωση σωματικής ή πνευματικής ασθένει¬ 
ας που τον καθιστά ανίκανο για εργασία. Η ανικανότητα 
πιστοποιείται με γνωμάτευση της αρμόδιας επιτροπής 
του ΙΚΑ ή Κρατικού Νοσοκομείου. 

Άρθρο 62 

Παραίτηση Προσωπικού 

1. Το προσωπικό που υπηρετεί στη Δ.Ε.Υ.Α. δικαιού¬ 
ται να παραιτηθεί οποτεδήποτε, με υποβολή γραπτής 
δήλωσης στο Διοικητικό Συμβούλιο της επιχείρησης. 

2. Η λύση της εργασιακής σύμβασης επέρχεται μετά 
την πάροδο τριάντα (30) ημερών από την έκδοση της 
απόφασης του Διοικητικού Συμβουλίου ή μετά την πά¬ 
ροδο σαράντα πέντε (45) η μερών από την υποβολή της 

αίτησης και την παράλειψη του Διοικητικού Συμβουλίου 
να εκδώσει απόφαση. Σε περίπτωση σοβαρού και σπου¬ 
δαίου λόγου η λύση της εργασιακής σύμβασης επέρχεται 
την ημέρα γνωστοποίησης του λόγου αυτού στον Πρό¬ 
εδρο και το Διευθυντή της επιχείρησης. 

3. Ο εργαζόμενος μπορεί ελεύθερα να ανακαλέσει 
γραπτά την παραίτηση του πριν αυτή εισαχθεί στο 
Διοικητικό Συμβούλιο για συζήτηση. 

α. Μετά την έκδοση της σχετικής απόφαση του Διοι¬ 
κητικού Συμβουλίου ο εργαζόμενος μπορεί με νέα του 
δήλωση να ανακαλέσει την παραίτηση του μέσα σε δέκα 
πέντε (15) ημέρες από την έκδοση της απόφασης. 

β. Το Διοικητικό Συμβούλιο έχει το δικαίωμα να μην 
αποδεχθεί τη δήλωση ανάκλησης της παραίτησης. 

4. Το Διοικητικό Συμβούλιο έχει το δικαίωμα να παρα¬ 
τείνει το χρόνο αποχώρησης του εργαζομένου για τόσο 
χρονικό διάστημα όσο είναι απολύτως απαραίτητο για 
την τακτοποίηση των αναγκαίων και ειδικών εκκρεμο¬ 
τήτων που έχουν σχέση με την εργασία του. 

5. Ο παραιτούμενος υπάλληλος δεν μπορεί να εγκα- 
ταλείψει τη θέση του πριν παρέλθει ο χρόνος λύσης της 
εργασιακής σύμβασης, μέσα στον οποίο είναι υποχρεω¬ 
μένος να τακτοποιήσει κάθε διαχειριστική, οικονομική ή 
άλλου είδους εκκρεμότητα με την επιχείρηση. 

ΚΕΦΑΛΑΙΟ Η' 

ΑΛΛΕΣ ΔΙΑΤΑΞΕΙΣ 

Άρθρο 63 

Μετάταξη προσωπικού που κατέχει οργανικές 

θέσεις 

1. Μεταβολή του κλάδου ή της κατηγορίας ή της ειδι¬ 
κότητας που ανήκει ο μισθωτός (μετάταξη) γίνεται από 
το Διοικητικό Συμβούλιο της Επιχείρησης ύστερα από 
αίτηση του ενδιαφερομένου, εφόσον υπάρχει κενή θέση 
και ο μετατασσόμενος έχει τα προσόντα για την κατάλη¬ 
ψη θέσης στην οποία μετατάσσεται. 

2. Για τη μετάταξη θα πρέπει να εκφράσουν γραπτώς 
τις απόψεις τους ο Γεν. Επιχειρηματικός Διευθυντής της 
Επιχείρησης, ο Δ/ντής Υπηρεσίας στην οποία ανήκει ο 
εργαζόμενος και ο Προϊστάμενος του τμήματος προέ¬ 
λευσης αλλά και προορισμού του ενδιαφερομένου. 

Άρθρο 64 

Μετακίνηση προσωπικού 

1. Η οριστική μετακίνηση του προσωπικού από τη μια 
Υπηρεσία στην άλλη δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση 
γίνεται με απόφαση του Διοικητικού Συμβουλίου. 

2. Επιτρέπεται η προσωρινή μετακίνηση του προσωπι¬ 
κού από Υπηρεσία σε Υπηρεσία ή από τμήμα σε τμήμα 
για εξυπηρέτηση πρόσκαιρων έκτακτων αναγκών της 
επιχείρησης. Η προσωρινή μετακίνηση γίνεται, ύστερα 
από πρόταση των Δ/ντών των Υπηρεσιών, με απόφαση 
του Γεν. Επιχειρηματικού Διευθυντή στην οποία ορίζεται 
η ανάγκη που την επέβαλε και διάρκεια παραμονής του 
εργαζόμενου στην νέα Υπηρεσία. 

3. Επιτρέπεται η μετακίνηση του προσωπικού από 
τμήμα σε τμήμα ή από γραφείο σε γραφείο της ίδιας 
Υπηρεσίας με σκοπό αφενός τη σφαιρική ενημέρωση 


του γραφείου της ίδιας Υπηρεσίας με σκοπό αφενός τη 
σφαιρική ενημέρωση του προσωπικού στα ζητήματα της 
Υπηρεσίαςτου και αφετέρου την κάλυψη των έκτακτων 
αναγκών. 

4. Η μετακίνηση από τμήμα σε τμήμα γίνεται με από¬ 
φαση του Γεν. Επιχειρηματικού Διευθυντή σε συνεργασία 
με τον Δ/ντή της Υπηρεσίας, ενώ από γραφείο σε γρα¬ 
φείο γίνεται πάντοτε κατά την κρίση του Προϊσταμένου. 

Άρθρο 65 

Εβδομαδιαία κανονική απασχόληση προσωπικού 

1 .Το προσωπικό της Δ.Ε.Υ.Α. εργάζεται εφαρμόζοντας 
την εκάστοτε ισχύουσα εργατική νομοθεσία ακολουθώ¬ 
ντας την ισχύουσα νομοθεσία των ΟΤΑ. 

2. Το προσωπικό της Δ.Ε.Υ.Α. εφαρμόζει τις ημέρες 
επίσημης αργίας και ημιαργίας που ακολουθεί ο ΟΤΑ. 

3. Για το προσωπικό που απασχολείται πραγματικά τις 
Κυριακές ή τις ημέρες επίσημης αργίας σύμφωνα με την 
προηγούμενη παράγραφο, εφαρμόζονται οι εκάστοτε 
ισχύουσες διατάξεις της εργατικής νομοθεσίας. 

Άρθρο 66 

Ζημίες - Κάλυψη υπευθύνων 

1. Κάθε ζημιά που προκαλείται στην επιχείρηση από 
βαριά αμέλεια των εργαζομένων ή κακή εκτέλεση της 
ανατιθέμενης υπηρεσίας μπορεί να καταλογιστεί ολό¬ 
κληρη ή μέρος της στον υπεύθυνο για τη ζημία με από¬ 
φαση του Διοικητικού Συμβουλίου. 

2. Σε περίπτωση ατυχήματος, με απόφαση του Διοι¬ 
κητικού Συμβουλίου μπορεί να καλυφθεί μέρος ή σύ¬ 
νολο των δικαστικών εξόδων και εν γένει δαπανών του 
υπευθύνου της Δ.Ε.Υ.Α. που θα απαγγελθεί σε βάρος του 
ποινική κατηγορία, αν το ατύχημα οφείλεται σε ανώτερη 
βία. 

3. Σε περίπτωση εργατικού ατυχήματος κατά τη διάρ¬ 
κεια των εκτελούμενων έργων, η Δ.Ε.Υ.Α. αναλαμβάνει 
την κάλυψη των επιβλεπόντων των έργων υπαλλήλων 
της, με τις προϋποθέσεις της παραγράφου 2 του παρό¬ 
ντος. 

Άρθρο 67 

Μέτρα ασφαλείας 

Η ΔΕΥΑ.Β.Κ. υποχρεούται για εργασία σε μεγαλύτερο 
βάθος του 1,5 - 2,5 μ. (ανάλογα της υφής του εδάφους) 
και με ευθύνη του επιβλέποντα εργοδηγού ή Μηχανικού, 
ο εργαζόμενος να φοράει οπωσδήποτε κράνος και με 
ευθύνη του επιβλέποντα του έργου να υπάρχουν ανά¬ 
λογα υποστυλώματα - υποστηρίγματα των τοιχωμάτων 
της τάφρου. Αν δεν συντρέχουν οι παραπάνω κανόνες 
ασφαλείας ο εργαζόμενος δικαιούται βάσει του παρό¬ 
ντος Ο. Ε.Υ. να αρνηθεί την παροχή υπηρεσίας. 

Μέχρις ότου αποκατασταθούν τα προαναφερόμενα 
μέτρα ασφαλείας δεν διώκεται για πειθαρχική παράβαση 
ή άρνηση εκτέλεσης εργασίας. 

Άρθρο 68 

Παροχές σε είδος 

Σε όλους τους εργαζόμενους της Δ.Ε.Υ.Α.Β.Κ. χορη¬ 
γούνται τα προβλεπόμενα από τη νομοθεσία είδη ρου¬ 
χισμού για μεν τα χειμερινά μέχρι την 1 η Οκτωβρίου 

έκαστου έτους, για δε τα θερινά μέχρι την 1 η Ιουνίου 
έκαστου έτους. 

Η Δ.Ε.Υ.Α.Β.Κ. σε συνεργασία με το συνδικαλιστικό 
της όργανο σε περίπτωση αδυναμίας χορήγησης των 
ειδών ένδυσης μέσα στις τακτές προθεσμίες, ή έτσι το 
συμφωνήσουν μπορούν να καταβάλλουν εξ ολοκλήρου 
την αξία τους σε χρήμα. Το ύψος της χρηματικής αποζη¬ 
μίωσης θα καθορίζεται κάθε περίοδο από τον εκάστοτε 
αντίστοιχο διαγωνισμό προμήθειας του Δήμου για το 
προσωπικό του και για τα προβλεπόμενα είδη, με υπο¬ 
βολή επίσημων εγγράφων του Δήμου που θα πιστοποιεί 
τη διενέργεια του διαγωνισμού του και το ύψος της δα¬ 
πάνης που προκύπτει ανά είδος και εργαζόμενο γενικά. 
Σε περίπτωση μη διενέργειας διαγωνισμού από το Δήμο 
σε κάποια περίοδο για να τηρούνται οι ημερομηνίες που 
ορίζονται στον Οργανισμό Εσωτερικής Υπηρεσίας, θα 
λαμβάνεται, ως ύψος της χρηματικής αποζημίωσης ο 
τελευταίος πραγματοποιηθείς αντίστοιχος διαγωνισμός 
του Δήμου, στο κόστος του οποίου θα γίνει προσαύξηση 
όσο ο επίσημος δείκτης τιμών καταναλωτή της 31 /12 του 
προηγούμενου έτους που επίσημα ανακοινώνεται από 
τη στατιστική Υπηρεσία. 

Η Υπηρεσία οφείλει να εφοδιάζει τους εργαζόμενους 
με τα απαραίτητα για την εργασία τους εργαλεία, καθώς 
και ειδικά υποδήματα, ανάλογα με το χώρο της δουλειάς, 
μονωτικά γάντια, κράνη, αδιάβροχα για ανάλογες και¬ 
ρικές συνθήκες εργασίας κ.λπ. για την απρόσκοπτη και 
ασφαλή εκτέλεση των υποχρεώσεων τους. Σε αντίθετη 
περίπτωση ο εργαζόμενος καμία ευθύνη δε φέρει σε οτι¬ 
δήποτε συμβεί στις εγκαταστάσεις, είτε στο προσωπικό, 
είτε στον εαυτό του. 

Άρθρο 69 

Επίδοση εγγράφων στο προσωπικό 

Τα έγγραφα της Επιχείρησης που απευθύνονται σε 
οποιοδήποτε εργαζόμενο και έχουν σχέση με την ερ¬ 
γασία και την υπηρεσιακή του κατάσταση, επιδίδονται 
σ' αυτόν με ευθύνη του γραφείου προσωπικού. Για το 
σκοπό αυτό το γραφείο προσωπικού τηρεί βιβλίο πα¬ 
ραλαβής εγγράφων, που υπογράφεται από αυτόν που 
παραλαμβάνει το έγγραφο. 

Άρθρο 70 

Μεταβατικές διατάξεις και άλλες ρυθμίσεις 

1. Μετά την έγκριση του Οργανισμού αυτού τα στε¬ 
λέχη και όλο το προσωπικό της Δ.Ε.Υ.Α. τοποθετούνται 
με βάση τα τυπικά και ουσιαστικά προσόντα τους στις 
θέσεις που προβλέπονται από αυτόν. Δεν επιτρέπεται 
καμιά μεταβολή σε βάρος των εργαζομένων της Επι¬ 
χείρησης σε ότι αφορά τη μισθολογική κατάσταση και 
εξέλιξη τους, κατά την εφαρμογή του παρόντος Οργα¬ 
νισμού. 

2. Σε περίπτωση μείωσης του αριθμού των οργανικών 
θέσεων, το τακτικό προσωπικό που θα πλεονάζει δεν 
απολύεται, αλλά παραμένει σαν υπεράριθμο και τοπο¬ 
θετείται ανάλογα με την ειδικότητα και τα προσόντα του 
μέχρι τη συνταξιοδότησή του. 

3. Κάθε ενδεχόμενη μεταβολή στη νομική μορφή της 
Δ.Ε.Υ.Α. δεν μπορεί να έχει καμία δυσμενή συνέπεια, 


οικονομική ή διοικητική σε βάρος του προσωπικού, 
που ήδη απασχολείται στη Δ.Ε.Υ.Α. κατά το χρόνο της 
μεταβολής. 

ΚΕΦΑΛΑΙΟ Θ' 

ΚΟΙΝΩΝΙΚΗ ΠΡΟΝΟΙΑ 

Άρθρο 71 

Προκαταβολή 

1. Στο τακτικό προσωπικό μπορεί να χορηγηθεί κατά 
την κρίση του και ανάλογα με την πρόοδο της Επιχείρη¬ 
σης, ύστερα από αίτηση του ενδιαφερομένου και από¬ 
φαση του Γενικού Επιχειρηματικού Διευθυντή ύστερα 
από σύμφωνη γνώμη του Διευθυντή της Οικονομικής 
Υπηρεσίας για τη δυνατότητα χορήγησης προκαταβο¬ 
λής όπως ορίζεται αυτή κάθε φορά από τη συλλογική 
σύμβαση της Π.Ο.Ε. - Δ.Ε.Υ.Α. 

2. Η παραπάνω προκαταβολή επιστρέφεται στην Επι¬ 
χείρηση σε άτοκες μηνιαίες δόσεις το πολύ σε 24 μήνες 
από τη χορήγηση του και κρατούνται κάθε μήνα από 
τις αποδοχές του. 

3. Για την ασφάλεια της παραπάνω προκαταβολής ο 
εργαζόμενος εκχωρεί στη Δ.Ε.Υ.Α. από το εφάπαξ βοήθη¬ 
μα του που παίρνει όταν φύγει από την Υπηρεσία ποσό 
που είναι ίσο με την προκαταβολή που πήρε και με τόκο 
που θα ορίζεται κάθε φορά από την ισχύουσα νομοθεσία 
ύστερα από απόφαση του Διοικητικού Συμβουλίου. 

4. Αν για οποιαδήποτε αιτία λυθεί η υπαλληλική σχέση, 
το υπόλοιπο της προκαταβολής που οφείλει ο εργαζό¬ 
μενος, πρέπει να το επιστρέφει αμέσως. Σε περίπτωση 
που ο εργαζόμενος δικαιούται οποιαδήποτε χρηματική 
παροχή από την επιχείρηση συμψηφίζεται στην οφειλή 
της προκαταβολής. 

Άρθρο 72 

Πρόσθετες μορφές κοινωνικής πρόνοιας 

1. Σε παιδιά των εργαζομένων της ΔΕΥΑΒ.Κ. που αρι¬ 
στεύουν στις απολυτήριες εξετάσεις στην μέση ή ανώ¬ 
τερη ή ανώτατη εκπαίδευση, μπορεί να χορηγηθεί από 
την ΔΕΥΑ.Β.Κ χρηματικό βραβείο, ύστερα από εισήγηση 
του Γενικού Επιχειρηματικού Διευθυντή και την ανάλογη 
πρόοδο της επιχείρησης, σε ποσό που θα καθορίζεται 
κάθε φορά με απόφαση του Δ.Σ. 

2. Στο τακτικό προσωπικό χορηγείται 30 γπ 3 δωρεάν 
νερό το τρίμηνο (ακόμα και αν κατοικεί σε πολυκατοικία 
αφαιρούνται τα 30 ιη 3 από το σύνολο των ιτι 3 του λο¬ 
γαριασμού) το ίδιο προσωπικό απαλλάσσεται από την 
καταβολή του δικαιώματος σύνδεσης πρώτης κατοικίας 
με τα δίκτυα ύδρευσης και αποχέτευσης. 

3. Σε περίπτωση θανάτου εργαζομένου στην επιχεί¬ 
ρηση, προσφέρεται στην οικογένεια του σαν βοήθημα 
ποσό ίσο με τις αποδοχές δύο (2) μηνών για την αντιμε¬ 
τώπιση των εξόδων κηδείας. 

4. Για εξαίρετες πράξεις περί την εκτέλεση της υπηρε¬ 
σίας και για εξαιρετική απόδοση μπορεί να απονέμονται 
με εισήγηση του Γενικού Επιχειρηματικού Διευθυντή από 
το Δ.Σ. στο προσωπικό ηθικές αμοιβές ως εξής: 

α) Ευαρέσκεια 

β) Γραπτός έπαινος ανακοινούμενος και στο υπόλοιπο 
προσωπικό 

Άρθρο 73 

Ερμηνεία και ισχύς του παρόντος Οργανισμού 

1. Η ερμηνεία των διατάξεων του παρόντος Οργανι¬ 
σμού ανήκει στην αρμοδιότητα του Διοικητικού Συμ¬ 
βουλίου της Επιχείρησης. 

2. Η τροποποίηση του παρόντος Οργανισμού γίνεται 
με την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χο¬ 
ρηγηθεί με απόδειξη παραλαβής ένα αντίγραφο του σε 
κάθε εργαζόμενο. 

4. Αντίγραφο πρέπει να χορηγείται με απόδειξη παρα¬ 
λαβής και σε κάθε νεοπροσλαμβανόμενο εργαζόμενο 
στο τακτικό προσωπικό. Η υπογραφή της απόδειξης 
παραλαβής του αντιγράφου του Οργανισμού έχει την 
αναμφισβήτητη έννοια ότι ο εργαζόμενος έλαβε πλήρη 
γνώση και τον αποδέχεται σαν εργασιακή σύμβαση. 

Άρθρο 74 

Τελικές Διατάξεις 

Ο Οργανισμός αυτός θα αρχίσει να ισχύει μετά τη δη¬ 
μοσίευσή του στην Εφημερίδα της Κυβερνήσεως. 


Μετά την έναρξη ισχύος του καταργείται κάθε προη¬ 
γούμενος Οργανισμός της Δ.Ε.Υ.Α. 

Ακροτελεύτιο Άρθρο 
ΚΑΛΥΨΗ ΤΗΣ ΔΑΠΑΝΗΣ 

Από την απόφαση αυτή προκαλείται για το έτος 2017 
δαπάνη ύψους 214.500,00 € η οποία προβλέπεται στους 
Κ.Α. 00-6000 και 00-6003 του προϋπολογισμού της Επι¬ 
χείρησης οικονομικού έτους 2017. 

Για τα επόμενα έτη προκαλείται ετήσια δαπάνη ύψους 
429.000,00 € που θα προβλέπεται στους αντίστοιχους 
κωδικούς αριθμούς των αντίστοιχων προϋπολογισμών 
της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 3 Οκτωβρίου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Γενική Διευθύντρια 
Εσωτερικής Λειτουργίας 

ΓΕΩΡΓΙΑ ΠΑΤΑΚΙΑΡΑ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























